P*rang Saudara China: Kuomintang (Nasionalis China) VS Komunis

Tamadun China yang telah berusia lebih 3000 tahun lama nya itu, bahkan mungkin lebih 5000 tahun itu, tidak lengkap tanpa melibatkan kisah epik peper4ngan dari zaman purba hingga ke zaman moden.

Ya, negara itu telah dibina melalui pelbagai jenis peper4ngan. Pelbagai jenis ideologi fahaman politik pernah bertapak di negara itu, manakala sebilangan masyarakat kita di Malaysia ini telah memberi takrif radikal terhadap kaum Cina dengan melabel mereka sebagai “Komunis”.

Bukanlah mahu bersikap apologetik mahu pun menyokong dominasi politik Cina di negara kita, tetapi penulis sekadar mahu membetulkan kembali pemahaman masyarakat kita tentang ideologi politik kaum Cina.

Di negara kita ini boleh dikatakan pendokong fahaman Komunis sudah berada di tahap yang sangat minima baik DAP mahu pun MCA dan Gerakan. Kesemua parti-parti politik majoriti Cina ini beroperasi hasil sumbangan taikun-taikun besar Cina, di situ saja sudah jelas satu tindakan yang melanggar prinsip asas komunisme. Pokoknya, MCA dengan DAP mahu pun Kuomintang dengan CCP adalah berbeza.

Baik, untuk memahami apa itu perbezaan politik di kalangan orang-orang Cina ini, kita fahami dahulu sejarah tentang Parti Kuomintang dan Parti Komunis di China. Kedua-dua parti ini pernah menyebarkan ideologi mereka hingga ke Tanah Melayu melalui Parti Komunis Malaya yang mewakili Parti Komunis China dan Parti MCA yang mewakili Parti Kuomintang.

Walaupun kita tahu pada dasarnya Parti Kuomintang dan Parti Komunis merupakan musuh tradisi, tetapi tahukah anda bahawa mereka pernah menjadi sekutu dan menubuhkan pakatan mereka sendiri bernama Barisan Bersatu (United Front)?

Barisan Bersatu Pertama, yang juga dikenali sebagai Perikatan KMT-CPC, iaitu sebuah pakatan politik di antara Parti Nasionalis China yang juga dikenali sebagai Parti Kuomintang (KMT) dengan Parti Komunis China (CPC), pakatan ini dibentuk pada tahun 1924 sebagai sebuah perikatan bertujuan untuk menghapuskan pengaruh para warlords di China.

Mereka membentuk Tenter4 Revolusi Kebangsaan dan melancarkan Ekspedisi Utara pada 1926. Beberapa pegawai CCP kebiasaannya akan menyertai KMT secarai individu, ini salah satu tindakan politik yang mempergunakan kekuatan KMT yang sangat berpengaruh melalui keanggotaannya yang besar demi untuk menyebarkan fahaman komunis.

Manakala, KMT ingin mengawal dan mendominasi komunis dari dalam. Kedua-dua pihak mempunyai matlamat mereka sendiri dan perbezaan ini yang menyebabkan keretakan Perikatan KMT-CPC.

Pada tahun 1927, pemimpin tertinggi KMT, Chiang Kai-shek telah ‘menyapu bersih’ anggota Komunis dari Barisan Bersatu melalui pembunvhan beramai-ramai di saat Ekspedisi Utara masih belum selesai.

Ini memulakan per4ng saudara antara kedua-dua pihak yang berlanjutan sehingga lah Barisan Bersatu Kedua dibentuk pada tahun 1936 di atas tujuan menghadapi per4ng Sino-Jepun Kedua yang akan datang.

Semasa era pertembungan idea di antara para warlord China, Sun Yat-sen memastikan idea tentang republik Cina bersatu terus kekal hidup.  Matlamatnya adalah untuk menubuhkan kerajaan di Guangzhou, selatan China, dan dari sana mereka akan melancarkan per4ng melawan para warlords di Utara dan menghapuskan saki baki kerajaan Beiyang tinggalan Dinasti Qing.

Setelah Sun Yat-sen kembali dari pengasingan pada tahun 1917, dia menghidupkan kembali parti nasionalis yang pernah diharamkan, iaitu Parti Kuomintang yang sebelum itu dikenali sebagai Tongmenghui, tetapi kali ini dia memberinya nama baru sebagai Parti Kuomintang China atau secara terjemahannya, Parti Nasionalis China.

Rancangannya ialah selepas menghapuskan pengaruh golongan warlords, parti itu akan memimpin negara China sehingga negara itu bersedia untuk menerima sistem demokrasi.

Kerajaan yang diketuai oleh Sun, bagaimanapun, kekurangan dari segi kekuatan ketenter4an berbanding para warlords memandangkan warlord-warlord ini rata-ratanya diketuai oleh bekas panglima-panglima per4ng. Walaupun Sun Yat-sen memohon bantuan dari Barat, namun bantuan kewangan dan senjata yang amat diperlukan itu tidak pernah kunjung tiba.

Pada tahun 1920-an, Kuomintang akhirnya mendapat bantuan daripada sumber yang paling tidak pernah dijangka iaitu daripada Parti Bolshevik di Russia. Bantuan yang diperoleh dari Russia cukup baik untuk Sun, yang sebelum ini telah memberi pendapat yang agak bertentangan apabila timbul persoalan mengenai penubuhan negara komunis pertama di Russia.

Dia tidak pernah menyokong idea Marxsisme atau dia tidak melihat komunisme sebagai jalan penyelesaian terbaik kepada masalah di China. Pada pandangan Sun, rakyat China bukanlah terdiri daripada orang kaya dan golongan miskin;  sebaliknya, ia adalah negara sangat miskin dan terus miskin.

Dasar perlembagaan Parti Kuomintang mengikut “Tiga Prinsip Rakyat” yang ditekankan oleh Sun Yat-sen iaitu:

Kuomintang secara beransur-ansur menjadi parti yang kuat dan berdisiplin di bawah bimbingan Russia. Faktor penentu adalah sumbangan Bolshevik kepada Kuomintang dalam pembentukan tenter4nya sendiri, Tenter4 Revolusi Kebangsaan.

Untuk melatih tenter4, Akademi Tenter4 Whampoa ditubuhkan di Guangzhou. Sun melantik penyokongnya yang paling setia iaitu Chiang Kai-shek sebagai pengarah.

Dari segi kewangan, Akademi Tenter4 Whampoa dikendalikan dengan sokongan dari Kesatuan Soviet. Tahap kualiti pendidikan akademi terjamin melalui kunjungan pegawai dari Russia secara kerap.

Ramai pemimpin Parti Kuomintang dan Parti Komunis China dilahirkan dari Akademi tenter4 Whampoa, antaranya ialah Cif Komander Tenter4 Pembebasan Rakyat, Lin Biao, dan Zhou Enlai, yang kemudiannya menjadi Perdana Menteri negara komunis China.

Penglibatan Soviet Dalam Membentuk Perikatan

Kesatuan Soviet di Russia mempunyai kepentingan tersendiri dalam sokongannya terhadap Kuomintang. Sebagai balasan terhadap bantuan mereka, Bolshevik menuntut Kuomintang membentuk satu pakatan dengan Parti Komunis China.

Moscow tidak yakin parti komunis dapat menyelesaikan revolusi secara bersendirian di negara China yang mereka jangka telah bersedia untuk mempraktikkan sistem komunis sejurus selepas memvsnahkan budaya tradisi Cina tinggalan dinasti-dinasti purba.

Parti Komunis China yang baru ditubuhkan hanya mempunyai beberapa ratus ahli pada permulaan tahun 1920-an, manakala Kuomintang telah mempunyai lebih daripada 50,000 keanggotaan.

Rancangannya ialah komunis akan mendapat sokongan dan pengaruh yang lebih luas dengan menyertai pakatan bersama dengan golongan pejuang nasionalis, dan selepas itu mereka akan mengambil alih kuasa dari Kuomintang.

Atas permintaan Russia, pejuang komunis dari kalangan orang-orang Cina termasuk Mao Zedong menyertai parti Kuomintang, dan oleh itu pakatan pertama kedua-dua pihak dilahirkan.

Dengan bantuan Kesatuan Soviet, Kuomintang berjaya mendapatkan lebih banyak sokongan, dan dengan keutuhan yang tidak berhenti itu, mereka meneruskan tujuan asal mereka iaitu penyatuan penuh negara republik itu.

Mengekalkan cengkamannya di selatan China, Kuomintang telah bersedia untuk menyatukan negara dengan melancarkan kempen ketenter4an menentang warlords di Utara.

Gabungan Kuomintang dengan komunis walau bagaimanapun, hanyalah sejenis penyatuan yang dibuat secara terpaksa memandangkan mereka memiliki kepentingan dan musuh yang sama iaitu golongan warlord dan Imperialis Jepun.

Selepas kemat!an Sun Yat-Sen pada tahun 1925, kerjasama kedua-dua parti itu mulai goyah, sayap kanan Parti Kuomintang tidak lama kemudian memutuskan hubungan dengan Kesatuan Soviet dan Parti Komunis China.

Kejatuhan Barisan Bersatu Pertama

Kedua-dua pihak nasionalis dan komunis ini sebenarnya mempunyai motif tersembunyi melalui Perikatan KMT-CCP ini. Penyertaan CCP bukan sekadar sebagai sekutu perikatan semata-mata, malah mereka sanggup menghantar “kuda trojan” atau proksi mereka menyertai Parti Kuomintang supaya mereka mendapat maklumat pergerakan Kuomintang dari peringkat kepimpinan tertinggi sehingga ke peringkat akar umbi.

Bahkan mereka dapat menyebarkan idea komunisme dengan mempergunakan jumlah keanggotaan KMT yang besar manakala tujuan Chiang Kai-shek adalah mahu mengawal pengaruh komunis dari dalam parti komunis sendiri.

Setelah itu, Chiang Kai-shek juga menjadi sebab utama keretakan hubungan KMT-CCP dek kerana keinginannya untuk mengawal parti Komunis yang akhirnya membawa kepada perpecahan Barisan Bersatu.

Selepas ‘membersihkan’ ramai anggota komunis dan penasihat Soviet dari Whampoa semasa “Canton Coup” tahun 1926, Chiang telah membunvh sebilangan besar anggota pasukan Komunis pada pertengahan 1927, atau lebih dikenali sebagai “Shanghai M4ssacre”.

Ia dianggap sebagai pembersihan ideologi yang dimulakan oleh Chiang ketika Ekspedisi Utara sudah mencapai separuh jalan.

Chiang mahu mengawal seluruh China, justeru, dia merasakan dengan mengawal parti Komunis akan menjadikan rancangannya lebih mudah.

Namun, pembunvhan yang dilakukannya akhirnya merosakkan kesatuan ini dan mengakibatkan per4ng saudara, namun per4ng saudara di antara Kuomintang dan Komunis ditangguhkan ketika kedua belah pihak membentuk Barisan Bersatu Kedua untuk memerangi pencerobohan tenter4 imperialis Jepun dalam per4ng Sino-Jepang Kedua.

Per4ng Sino-Jepun Kedua

Pada tahun 1931, Jepun sekali lagi melancarkan pencerobohan terhadap China dan menduduki Manchuria yang kemudiannya dinamakan sebagai Manchukou, sebuah kerajaan boneka Jepun yang diperintah oleh bekas maharaja terakhir Dinasti Qing yang dilantik Jepun.

Chiang Kai-shek, yang mengetuai kerajaan pusat China, memutuskan bahawa China tidak boleh berper4ng dengan Jepun disebabkan oleh kegawatan domestik dan persediaan yang tidak mencukupi.

Oleh itu, dia merangka pelan strategi untuk berunding dengan Jepun di saat dia berjuang untuk perpaduan nasional yang sebenar, dan dari masa ke semasa membina kekuatan yang mencukupi untuk berhadapan dengan tenter4 Jepun.

Walaupun kempen menentang Komunis mengakibatkan Komunis terpaksa berundur dalam skala besar dan 90% kekuatan ketenter4an Komunis berkurangan, Chiang tidak dapat menghapuskan kuasa mereka sepenuhnya.

Dasar “Menstabilkan perpaduan dalaman sebelum bangkit menentang pihak luar” sangat tidak popular di kalangan rakyat China, yang menyebabkan timbul rasa kebencian terhadap kepimpinan KMT yang memerintah dan sekutu serantaunya.

Pada tahun 1936, Chiang Kai-shek melantik “marshal muda” Zhang Xueliang untuk memberi tekanan terhadap Tenter4 Merah Parti Komunis China. Pertempvran dengan Tent3ra Merah mengakibatkan kehilangan besar di pihak pasukan Zhang, tetapi Chiang Kai-shek tidak pernah menghantar sebarang pasukan sokongan mahu pun bantuan bekalan dan amunisi kepada tenter4nya.

Pada 12 Disember 1936, Zhang Xueliang yang tidak puas hati telah menculik Chiang Kai-shek di Xi’an untuk memaksa dia menamatkan konflik antara KMT dan CCP. Demi keselamatan Chiang, KMT terpaksa bersetuju untuk menamatkan sementara Per4ng Saudara China dan membentuk satu pakatan baharu antara CCP dan KMT yang bernama Barisan Bersatu Kedua demi menentang pencerobohan pihak imperialis Jepun pada 24 Disember 1936.

Liga Demokratik China, merupakan organisasi induk untuk tiga parti politik dan tiga pertubuhan pendesak politik, juga telah mengambil bahagian dalam Barisan Bersatu yang dibentuk oleh Parti Kuomintang dan Parti Komunis China.

Kerjasama Menentang Jepun

Hasil daripada gencatan senjata antara KMT dan CCP, tenter4 Merah telah distruktur semula menjadi New Fourth Army dan 8th Route Army, yang diletakkan di bawah perintah tenter4 Revolusi Kebangsaan.

CCP bersetuju untuk menjadikan Chiang Kai-shek sebagai pemimpin utama, dan Komunis mula menerima sokongan kewangan dari pemerintah pusat yang dikendalikan oleh parti KMT.

Setelah bermulanya per4ng berskala besar antara China dan Jepun, pasukan Komunis bertempvr bersama-sama pasukan KMT semasa Pertempvran Taiyuan, dan titik kemuncak kerjasama mereka adalah pada tahun 1938 semasa Pertempvran Wuhan.

Walau bagaimanapun, kerelaan komunis untuk berada di bawah dominasi Tenter4 Revolusi Kebangsaan hanyalah pada nama semata-mata.  Komunis sering bertindak mengikut keputusan sendiri dan tidak pernah terlibat dalam pertempvran konvensional dengan Jepun tetapi Komunis membuktikan keupayaan mereka dalam peper4ngan ger!la.

Perpecahan Perikatan

Di saat Barisan Bersatu Kedua sedang menentang Jepun, pihak Komunis dan Kuomintang masih bersaing untuk mendominasi  wilayah di “Free China” (iaitu kawasan yang tidak diduduki oleh orang Jepun atau diperintah oleh kerajaan boneka).

Perikatan yang sudah sedia rapuh itu mula berpecah menjelang akhir tahun 1938 akibat usaha Komunis yang secara agresif meningkatkan kekuatan tenter4 mereka dengan menyerap pasukan ger!la Cina di belakang garis kedudukan musuh.

Mana-mana kumpulan m!litan Cina yang enggan menyokong mereka, CCP akan menganggap mereka sebagai “kolaborator” atau tali barut musuh dan kemudian mereka akan dihapuskan kerana bimbang mereka akan menyertai Kuomintang.

Sebagai contoh, tenter4 Merah yang diketuai oleh He Long meny3rang dan menghapuskan sebuah pasukan m!litia Cina yang diketuai oleh Zhang Yin-wu di Hebei pada bulan Jun, 1939.

Pada Disember 1940, Chiang Kai-shek menuntut agar Fourth New Army di bawah Parti Komunis China mengosongkan Wilayah Anhui dan Jiangsu.

Walaupun menerima tekanan yang kuat, komander Fourth New Army telah melanggar arahan pengosongan itu hingga melepasi tarikh akhir untuk berpindah, menambahkan lagi ketegangan, Parti Komunis telah melancarkan ser4ngan terhadap pasukan tenter4 Kuomintang di Hebei pada bulan Ogos 1939 dan di Jiangsu pada bulan Oktober 1940, namun mereka diser4ng balas dan dikalahkan oleh tenter4 Nasionalis pada Januari 1941.

Pertembungan ini, yang dikenali sebagai Fourth New Army Incident, telah melemahkan tetapi tidak mengakhiri kedudukan CCP di pusat kerajaan China dan berakhir dengan menamatkan semua kerjasama substantif antara para Nasionalis dan Komunis.

Kedua-dua pihak tertumpu pada perebutan untuk menduduk mana-mana wilayah dalam per4ng Saudara yang tidak dapat dielakkan. Ia juga sekaligus mengakhiri Barisan Bersatu Kedua yang dibentuk sebelum ini untuk melawan Jepun.

Semenjak itu, di wilayah-wilayah yang diduduki Jepun dan di belakang garis musuh, pasukan KMT dan CCP terus berper4ng antara satu sama lain, tenter4 Komunis samada akan memvsnahkan terus atau menyerap anggota parti KMT, atau menghambat mereka ke kawasan yang diduduki Jepun.

Komunis di bawah pimpinan Mao Zedong juga mula memfokuskan sebahagian besar tenaga mereka untuk membina pengaruh mereka di mana-mana sahaja asalkan ada peluang terutamanya melalui organisasi besar di luar bandar, pentadbiran, dan langkah-langkah reformasi cukai dan yang memihak golongan petani miskin.

Sementara KMT banyak memperuntukkan tindakan ketenter4an untuk melaksanakan sekatan ketenter4an di kawasan-kawasan Parti Komunis China dalam usaha untuk meneutralkan penyebaran pengaruh Komunis hingga akhir per4ng Sino-Jepun Kedua.

Selepas per4ng Sino-Jepun Kedua, Chiang Kai Shek dan Mao Zedong cuba untuk melakukan rundingan damai. Usaha ini gagal hingga lah pada tahun 1946, Parti Nasionalis China dan Parti Komunis China terlibat dalam per4ng Saudara China.

Pihak Komunis berjaya merampas senjata yang ditinggalkan Jepun dan merebut peluang untuk mengalahkan dan mengusir anggota dan penyokong KMT yang sudah lemah. Akhirnya, pada bulan Oktober 1949, Mao Zedong menubuhkan Republik Rakyat China.

Chiang Kai-Shek berundur ke pulau Taiwan dan di situ lah parti Kuomintang menubuhkan kerajaan legasi Republik China.

Hingga saat ini, masih tiada sebarang penyelesaian untuk menamatkan konflik di antara Parti Nasionalis China (Kuomintang) dan Parti Komunis China walaupun pentadbiran negara Republik China (Taiwan) hari ini telah diambil alih oleh Parti Demokratik Progesif.

RUJUKAN:

The Forgotten Ally (Rana Mitter)


Sejarah Tambak Johor: Penghubung Dua Tanah Yang Terpisah

Tepat 1 April 2022, Tambak Johor yang sepi selama dua tahun akibat wabak Covid-19, kini meriah semula dengan deruan motokar dan ribuan manusia. Setelah dua tahun menunggu, walaupun rumah mereka hanya sekadar di seberang tambak, namun rakyat Malaysia yang bekerja di Singapura tidak dapat pulang kerana sempadan kedua-dua negara ditutup apabila Covid-19 melanda.

Tambak Johor menjadi laluan penting buat Singapura dan Malaysia, khususnya penduduk Johor Bahru dan sekitar. Dianggarkan, setiap hari 340,000 orang menggunakan tambak ini dari kedua-dua arah dan menjadikan tambak ini sebagai salah sebuah sempadan darat antarabangsa yang tersibuk di dunia.

Tambak ini sudah wujud sejak zaman pendudukan British di Tanah Melayu ini dan tambak ini amat penting terhadap ekonomi British di Tanah Melayu pada ketika itu. Hasil mahsul Tanah Melayu seperti timah, gambir dan sumber alam lain kebanyakannya akan dibawa ke Singapura melalui tambak Johor ini untuk dieksport ke luar negara.

Sebelum kewujudan tambak ini, penduduk dari kedua-dua belah tempat akan menggunakan perkhidmatan feri yang berpusat di Sungai Segget. Bermula suku ketiga abad ke 19, Syarikat Perkhidmatan Feri Sungai Segget bertangunggjawab untuk menguruskan Pelabuhan Sungai Segget. Kemuncak aktiviti ini terjadi pada tahun 1923 apabila sebanyak 11 ribu pelayaran diadakan dari kedua-dua belah tempat dalam jangka masa sehari.

Oleh itu, pihak British merancang untuk mengurangkan kesesakan di pelabuhan dengan membina sebuah tambak diantara Johor Bahru dan Woodlands. Bermula Ogos 1919, pembinaan tambak mula berjalan. Segala bahan diambil dari kuari Pulau Ubin yang dibuka semula dan juga dari kuari Bukit Timah.

Pada April 1920, upacara perasmian tambak diadakan dan dirasmikan oleh Gabenor Negeri-Negeri Selat, Sir Laurencce Guillemard. Upacara doa selamat dan tolak bala turut diadakan Sultan Johor dan Mufti Johor berkenan untuk melakukan upacara menepung tawar dan tolak bala.  Pada peringkat awal, projek tambak ini menerima kritikan dari orang awam kerana dianggap sebagai membazir memandangkan keadaan ekonomi dunia tidak berapa baik pada ketika itu.

Pembinaan tambak Johor akhirnya siap pada 11 Jun 1924 dan upacara pembukaan diadakan pada 28 Jun 1924. Upacara itu turut dihadiri oleh gabenor-gabenor, sultan-sultan dan para pembesar yang lain. Setahun kemudian, Jawatankuasa Kawalan Tambak Johor diwujudkan untuk mengawal selia pentadbiran tambak Johor.

Ketika Perang Dunia Kedua, untuk melambatkan kemaraan Tentera Jepun, pihak British telah mengebom Tambak Johor. Namun, usaha itu hanya sia-sia, pihak Jepun kemudian membina semula tambak tersebut dalam tempoh yang singkat. Selepas perang tamat, British telah menggantikan struktur tambak dengan bahan yang baru buatan Bailey.

Ketika zaman darurat, pihak British telah memperketatkan pintu keluar masuk tambak untuk mengekang ancaman komunis. Pada tahun 1949, sebanyak 27 ribu buah lori telah menggunakan tambak setiap bulan. Dalam tempoh sepuluh tahun, 30 000 orang dan 7000 buah kenderaan dianggarkan menggunakan tambak setiap hari.

Setelah kemerdekaan Tanah Melayu, terdapat cadangan agar sebuah pusat imigresen kastam diwujudkan. Namun, kerajaan memutuskan untuk mengetatkan penggunaan tambak dengan memeriksa kad pengenalan masing-masing sahaja. Setelah pemisahan Singapura dari Malaysia, kawalan imigresen diwujudkan di kedua-dua belah tempat dan menjadikan tambak Johor ini sebagai sempadan antarabangsa.

Sejak 90an, terdapat beberapa cadangan dari sebilangan ahli politik agar tambak Johor dirobohkan. Kerajaan Malaysia kemudian bercadang untuk membina sebuah jambatan bagi menggantikan tambak ini. Walaubagaimanapun, kerajaan Singapura telah menghantar nota diplomatik dengan menegaskan bahawa tambah Johor tidak akan dirobohkan. Pada tahun 1998, laluan Linkedua diantara Tanjung Kupang dan Tuas telah dibuka untuk mengurangkan kadar trafik di Tambak Johor.

Sejak hari itu, aktiviti di sempadan ini terus rancak sehinggalah pandemik Covid-19 melanda dunia. Kini, aktiviti seberang tambak meriah semula seperti tahun-tahun sebelum Covid sehingga membolehkan rakyat Malaysia untuk melancong di Singapura dan begitu juga sebaliknya.  Mungkin, jika tiada tambak ini, rakyat seberang tambak mungkin tak dapat mengisi minyak subsidi di negara kita.

RUJUKAN:

A historic link – the story behind the famous Johor Causeway | new … (n.d.). Retrieved April 10, 2022, from https://www.nst.com.my/lifestyle/sunday-vibes/2018/10/425736/historic-link-%E2%80%93-story-behind-famous-johor-causeway

Singapore-Johor Causeway Opens – Singapore history. (n.d.). Retrieved April 10, 2022, from https://eresources.nlb.gov.sg/history/events/4aee3cb2-e472-4fa6-987a-2aeedf0d101f

Aussie Pete. (1970, January 1). Johor-Singapore Causeway – History and Information. Aussie Pete. Retrieved April 10, 2022, from https://www.aussiepete.com/2008/05/johor-singapore-causeway-history-and.html


Al-Kisah Banjir Besar Yang Melanda Kuala Lumpur

Januari 1971, Kuala Lumpur dilanda banjir besar. Banyak kerosakan harta benda berlaku dan kerugian di sana sini.

Kuala Lumpur tenggelam hampir 50% sehingga Perdana Menteri Tun Razak mengisytiharkan darurat dan menubuhkan jawatankuasa peringkat kabinet dalam menangani masalah itu. 57 orang terkorban dalam banjir dan kerugian yang dicatatkan adalah sebanyak RM87.4 juta.

Namun, bagi kebanyakkan masyarakat ketika itu mengatakan bahawa Bah Besar Kuala Lumpur 1971 ‘membersihkan segala kekotoran’.

13 Mei 1969 menjadi sejarah hitam negara kita di mana ketegangan kaum memuncak sehingga menyebabkan pembunuhan dan huru hara. Dua tahun selepas itu, banjir besar melenyapkan keegoan masing-masing.

Banjir, apabila melanda tidak mengenal siapa. Engkau orang besar, orang kecil, rakyat biasa, tak kira kaum, tak kira parti, semua akan terlibat. Mahu tidak mahu semua orang perlu bergandingan untuk terus hidup!

Inilah kasih sayang Tuhan terhadap umat akhir zaman. Jika umat terdahulu Tuhan terus menghukum mereka dengan menenggelam dan menghapuskan mereka, di saat ini Tuhan memberikan kita peringatan dengan musibah supaya kita beringat-ingat.

Rasulullah S.A.W mengajarkan kepada kita untuk mendoakan setiap hujan yang turun memberi manfaat kepada kita walaupun secara zahirnya nampak ianya satu musibah dengan kerosakan harta benda.

Banyak perkara baik dapat diperolehi semasa/selepas banjir, antaranya;

1. Jalan yang tak pernah diselenggara, penduduk dapat jalan baharu disebabkan jalan tersebut runtuh sebelum ini.
2. Tak pernah makcik-makcik dapat TV baru, tiba-tiba ada pihak beri TV baru.
3. Silaturrahim terjalin dan mungkin sukarelawan banjir dapat jadi menantu mangsa banjir!
4. Rumah yang sudah usang, dapat diganti dengan rumah baharu yang dibina oleh pihak kerajaan.
5. Sistem perparitan yang jarang diselenggara pihak bertanggungjawab sudah mula diambil perhatian.
6. Ikan-ikan yang tak susah ditangkap ‘menyerah diri’ untuk orang ramai.
7. Meruntuhkan sempadan politik dan kesukarelaan.

Banjir 1926 turut meranapkan Istana Sri Sayong yang terletak di tebing Sungai Perak sehingga terpaksa diganti baru dengan Istana Iskandariah yang ada pada hari ini.

Kejadian Banjir Besar pernah berlaku pada 1931, 1947, 1954, 1957, 1967 dan 1971 manakala banjir yang hanya melibatkan negeri-negeri tertentu pula terjadi pada 1973, 1979, 1983 dan 2004.

Bersama kita mengambil iktibar dengan apa yang berlaku. Semoga Allah menggantikan semua kerugian dengan sesuatu yang lebih bermanfaat.


Apa Guna Vaksin Kalau Tetap Kena COVID-19?

Teruk betul nasib United Kingdom sekarang. Sudahlah Brexit tidak menjadi seperti disangka. Kalah pula di EURO 2020. Kemudian pasal COVID-19 pula. Baru saja Boris Johnson beri kelonggarkan sosial pada mereka.

Katanya “hubungan antara jαngκitan dan pεnγαkit mεrbαhαγα dan kemαtiαn sudah putus” (Hughes, 2021). Tiba-tiba kes melonjak pula. Sejak 17 Jun, kes positif tidak pµtµs lima angka. Dalam masa hampir sebulan, siap melonjak ke 36,216 orang sehari.

Jumlah ini seolah-olah tidak masuk akal pula. Padahal United Kingdom sudah menghampiri imuniti kelompok. Seramai 28.22 juta orang sudah diberikan vaksin. 28.22 juta ini adalah 53.6 peratus daripada keseluruhan populasi. Itu kalau dua dos.

Kalau satu dos, sudah seramai 40.5 juta orang (77 peratus). Bermakna 77 peratus daripada populasi keseluruhan sudah dilindungi dengan vaksin. Tetapi kes COVID-19 masih melambung. Apa guna vaksin?

Pertama sekali, kita harus tengok balik maksud sebenar di sebalik pengumuman Boris Johnson. Pada dasarnya, Johnson berkata COVID-19 adalah jαngκitan biasa yang tidak lagi mεrbαhαγα seperti dulu. Buktinya jelas. Walaupun angka harian 36,216 orang positif, jumlah kemαtiαn hanya 50 orang sahaja.

Malah pada 12 Julai, United Kingdom mencatatkan 33,998 kes baharu. Dalam kebanyakan ini, hanya enam orang sahaja yang meninggal dunia.

Bagi yang mudah keliru dan runsing apabila disajikan angka demi angka, ini rumusannya: COVID-19 tidak lagi membµnµh seperti dulu.

Punca Di Sebalik Kelemahan COVID-19

Hari demi hari, rakyat dimaklumkan perihal kemunculan varian-varian baru seperti DELTA dan LAMBDA. Nama serba pelik ini benar menakutkan. United Kingdom sekarang disεrαng varian DELTA secara bergelombang (Wills, 2021).

Dan varian ini pula jauh lebih agresif untuk dibandingkan dengan versi Wuhan terdahulu (Hart, 2021). DELTA dikenal pasti mampu mεncmbµsi imuniti vaksin, bermakna mutasi jenis ini boleh mεnjαngκiti penerima vaksin.

Cuma tahap jαngκitαn takkan teruk seperti golongan yang tidak menerima vaksin. Itulah sebab macam mana United Kingdom selamba catat 30,000+ kes positif… tetapi jumlah kemαtiαn sangat sedikit. Kerana vaksin bantu melαwαn pεnγακit.

Sekarang bayangkan jika DELTA terkena pada golongan tidak menerima vaksin. Memang teruklah jadinya. Data daripada United Kingdom menunjukkan dengan jelas: vaksin mencegah dan mengurangkan tahap kritikal. Berkat daripada vaksin, COVID-19 sudah jadi bagaikan selsema biasa pula.

Semua virus di dunia ini berevolusi. Yang dibimbangkan adalah jika COVID-19 mampu bermutasi hingga boleh menundukkan vaksin sahaja. Setakat ini, belum. Malah pihak Pfizer contohnya tidak tidur.

Mereka bersengkang mata setiap malam memastikan setiap varian (jika ada) boleh ditewaskan. Muncul saja varian baru, mereka akan mencari sampel untuk uji. Dan jika vaksin Comirnaty lemah, mereka akan tingkatkan keupayaannya dengan menggunakan kemahiran daripada BioNTech.

Kerajaan Lembap

Setakat ini Malaysia sudah memberikan 11 juta dos kepada orang ramai, masih jauh daripada sasaran imuniti kelompok. Ramai rata-ratanya sudah bosan menunggu kedatangan vaksin setelah berbulan mendaftar diri.

Namun itulah hakikat dunia ini. Bukan rakyat Malaysia saja yang sedang menunggu. Punca kelewatan ini pun bukan kerana pihak kerajaan. Sebaliknya, stok vaksin masih belum sampai.

Berjuta-juta dos bakal masuk dalam negara tidak lama lagi. Pada 13 Julai saja, sebanyak 421,479 dos suntikan vaksin sudah diberikan kepada rakyat Malaysia. Jadi buat masa sekarang, rakyat Malaysia perlu bersiap siaga dan tengok MySejahtera pada setiap masa… seolah-olah generasi pεpεrαngαn zaman dulu menanti kedatangan mµsµh.

RUJUKAN:

Hart, R. (2021, Julai 7). (ditapiskan) Delta Variant is now the dominant Covid (ditapiskan) in U.S., CDC Says. Forbes.

Wills, E. (2021, Julai 9). COVID: Cases in UK rise above 30,000 for first time since January. BBC.

Hughes, D. (2021, Julai 7). Johnson claims link between coronavirus


Dua Artifak Sejarah Ditemui Dalam Perut Buaya?

Baru-baru ini terdapat berita tergempar di Mississippi, AS di mana dua buah artifak ditemui dalam perut buaya yang dibelah perutnya. Artifak tersebut ialah batu tetak pada 1,700 SM dan anah panah senjata Atlatl (pelempar lembing) pada 6,000 SM.

Menurut laporan dari laman web Clarion Ledger, buaya sepanjang 4.1 meter dan seberat 340 kg ini diburu oleh pemburu berlesen bernama John Hamilton, Buaya itu beliau buru di Tasik Eagle pada bulan September ini. Artifak tersebut diselidik oleh ahli arkeologi Mississippi setelah peroleh persetujuan dengan Hamilton.

Rakyat AS dari negeri Mississippi, South Carolina, Texas, Florida, Georgia, Alabama, dan Arkansas harus memperoleh lesen memburu buaya iaitu Alligator Possession Permit jika mahu memburu dan berusia sekurang-kurangnya 16 tahun. Hamilton iaitu pemburu berlesen ini mendapat khabar tentang penemuan dog tag dalam perut buaya yang diburu di South Carolina. Jadi, beliau mencuba nasib pada 2 September jika perut buaya buruan beliau juga mempunya ‘harta’.

Namun, pemburuan beliau umpama orang mengantuk disorongkan bantal. Perut buaya yang Hamilton buru benar-benar mempunyai harta yang beliau inginkan. Lebih mengejutkan harta itu ialah peninggalan orang-orang terdahulu! Dengan bantuan staf dari Red Antler Processing iaitu kedai yang memberikan khidmat melapah buaya buruan, mereka mengeluarkan artifak tersebut dan menangkap foto.

Foto artifak itu kemudian diselidik oleh pengarah Jabatan Kualiti Alam Sekitar iaitu James Starnes. Beliau yang mahir dalam bidang permukaan geologi itu menganggarkan batu tetak itu direka pada 1,700 SM manakala anak panah senjata Atlatl pula direka pada 6,000 SM.

Bagaimana buaya ini boleh menelan artifak yang begitu oenting dalam membentuk sejarah orang asal Amerika?

Mississippi ialah negeri yang kaya dengan lokasi ekskavasi dengan berjumlah 19,000 buah tempat kajian. Dalam kajian arkeologi, Mississippi ini telah diduduki pada 12,000 tahun lalu, maka tidak hairan jika buaya buruan Hamilton ini secara tidak sengaja menemui artifak ini da menelannya.

Anak panah yang berada dalam perut buaya tersebut berkemungkinan direka pada fasa kuno awal Amerika (8,000 – 5,000 SM). Starnes meneliti dan menemui kepala anak panah ini lebih besar dari kepala anak panah biasa yang selalu orang asal Amerika gunakan. Beliau berandaian bahawa anak panah ini dikhaskan untuk pemburuan haiwan bertubuh besar, dan dilemparkan menggunakan senjata Atlatl.

Manakala artifak kedua iaitu batu tetak berusia 3,700 tahun ini, Starnes mengandaikan bahawa batu ini digunakan oleh nelayan pada tarikh yang sama. Pada mulanya batu ini beliau tidak mengenali fungsinya namun kehadiran dua lubang pada batu tersebut mendapatkan jawapan yang beliau inginkan.

Batu tetak itu sebenarnya ialah ‘penggosok mata kail tulang ikan’. Orang dahulu tidak mempunyai mata kail seperti sekarang jika ingin memancing ikan. Maka, mereka menggunakan kreativiti iaitu menggunakan tulang ikan sebagai mata kail. Apabila mata kail tulang terdedah pada air dalam tempoh yang panjang, hujungnya akan menumpul. Jadi, nelayan menggunakan batu ini untuk menggosokmata kail itu supaya ia tajam semula.

Namun, fungsi batu tetak ini hanyalah andaian semata-mata, tegas Starnes. Mungkin ada fungsi lain yang lebih menonjol berbanding hanya berfungsi sebagai penggosok mata kail.

Penemuan barangan dalam perut buaya adalah perkara biasa dalam AS terutamanya dalam negeri-negeri yang menggalakkan pemburuan buaya yang berlesen. Pada bulan April lepas, terdapat berita penemuan 5 teg nama anjing, sarung peluru, palam, cangkerang kura-kura, dan kaki kucing liar dalam perut buaya sepanjang 3.7 meter yang 202 kg berat.

Menurut Jabatan Hidupan Liar Mississippi yang melaporkan kepada The Clarion Ledger’, objek keras yang buaya telan biasanya berfungsi sebagai ‘alat pencerna makanan’. Objek keras atau batu dalam perut buaya memperoleh fungsi baru dalam memudahkan penernaan buaya. Batu-batu tersebut dipanggil sebagai ‘batu perut’ atau gastrolith. Dalam kes buaya Hamilton, berkemungkinan dua artifak menarik ini ditelan untuk tujuan sebegitu sehingga akhirnya disembelih.

RUJUKAN:

Cowie, A. (14 September 2021). Two Amazing Ancient Artifacts Found Inside Giant Mississippi Alligator. Ancient Origins.

Broom, B. How did artifacts, thousands of years old, turn up in a Mississippi alligator’s stomach? Clarion Ledger.


Animal Farm: Kritikan Halus Orwell Terhadap Stalinism

Animal Farm merupakan salah satu daripada karya fiksi George Orwell yang sangat terkenal. Ia merupakan sebuah novel ringan yang menceritakan mengenai sekumpulan haiwan di sebuah ladang yang dimiliki oleh keluarga Mr. Jones. Tidak tahan dengan penindasan yang dikenakan oleh manusia, haiwan-haiwan di ladang tersebut bertekad untuk memberontak terhadap manusia untuk menjamin kebebasan mereka.

Pada awalnya, revolusi mereka telah diketuai oleh seekor babi hutan yang bernama Old Major. Old Major merupakan haiwan tertua di ladang tersebut dan dihormati oleh kesemua haiwan-haiwan lain oleh kerana kebijaksaan beliau. Pada waktu malam, mereka semua melakukan sebuah perjumpaan yang tersembunyi di ladang Mr. Jones dan Old Major telah menyemarakkan api revolusi dalam kalangan haiwan-haiwan.

Namun umur Old Major tidak panjang dan beliau kemudiannya meninggal dunia, meninggalkan haiwan-haiwan lain di ladang Mr. Jones. Selepas kematian beliau, dua ekor khinzir yang bernama Napoleon dan Snowball telah mengambil alih posisi pucuk kepimpinan. Dengan usaha serta kebijaksaan haiwan-haiwan, mereka telah berjaya memberontak dan mengambil alih ladang Mr.Jones. Bagi menyemarakkan lagi semangat revolusi dalam kalangan haiwan, mereka telah mencipta sebuah lagu revolusi khas yang bertajuk ‘Beasts of England’ (Raksasa England).

Lirik lagu ‘Beasts of England’:

Beasts of England! Beasts of Ireland!
Beasts of land and sea and skies!
Hear the hoofbeats of tomorrow!
See the golden future rise!

How does the life of an animal pass?
In endless drudgery.
What’s the first lesson an animal learns?
To endure its slavery.
How does the life of an animal end?
In cruel butchery.

Now the day of beasts is coming,
Tyrant man shall lose his throne
And the shining fields of England
Shall be trod by beasts alone.

Pull the rings from out your noses
Tear the saddle from your back!
Bit and spur must rust forever,
Cruel whips no more shall crack.

Beasts of England, seize the prizes,
Wheat and barley, oats and hay,
Clover, beans and mangel wurzel
Shall be ours upon that day.

Dengan kerjasama kesemua haiwan, mereka telah berjaya untuk menghalau Mr Jones dari ladang beliau sendiri. Berita mengenai kejayaan mereka membebaskan diri daripada cengkaman kejam manusia tersebar luas di seluruh pelusuk negeri dan telah memberi inspirasi untuk haiwan-haiwan lain juga untuk memberontak.

Namun hubungan Napoleon dan Snowball semakin renggang yang berpunca daripada kedengkian Napoleon terhadap pengaruh Snowball yang semakin besar. Napoleon telah bertindak untuk melatih sekumpulan anak anjing untuk menjadi pengawal peribadi beliau dan telah menggunakan mereka semua untuk menghalau Snowball dari ‘Animal Farm’.

Bagaikan pepatah ‘Keluar mulut buaya, masuk mulut harimau’, harapan asal haiwan-haiwan di ladang Mr. Jones untuk memiliki kehidupan baharu yang bebas daripada penindasan menjadi tidak kenyataan apabila Napoleon menjadi semakin kemaruk dengan kuasa yang dimilikinya. Secara perlahan-lahan beliau berubah menjadi seorang diktator kejam yang menindas haiwan-haiwan lain.

Penulis ‘Animal Farm’, George Orwell dikatakan sedang mengkritik Stalin melalui karyanya yang popular ini. ‘Animal Farm’ merupakan sebuah alegori politik yang menggambarkan semula kejadian yang berlaku sewaktu ‘Revolusi Rusia’ pada tahun 1917. Watak Old Major mewakili Karl Marx yang pada asalnya mencipta falsafah Marxism untuk mewujudkan keadilan dalam kalangan rakyat marhaen. Namun ketamakan Stalin terhadap kuasa menyebabkan beliau telah bertindak mencemarkan perjuangan asal Marx.

Manakala, watak Napoleon dan Snowball pula masing-masing mewakili Joseph Stalin dan Leon Trotsky. Seperti di dalam buku ‘Animal Farm’, Stalin telah bertindak menghalau Trotsky dari Rusia selepas berakhirnya Revolusi Rusia 1917.

Menurut Orwell, beliau telah mendapat inspirasi untuk menulis ‘Animal Farm’ selepas beliau melihat seorang budak lelaki sedang menyebat dan memukul seekor kuda. Pada ketika itu, beliau terfikir, bagaimana agaknya keadaan dunia jikalau haiwan-haiwan sedar bahawa mereka juga mempunyai kekuatan untuk mengatasi kekuatan manusia? Sepertimana manusia sering mengeksploit haiwan, golongan kaya juga mengeksploit golongan proletariat.

RUJUKAN:

1) Orwell, G. (2008) Animal Farm, London, United Kingdom: Penguin Books Ltd.


Kenapa Khalifah Sukar Ditubuhkan Menurut Syeikh Imran Hossien?

Dalam subtopik awal pada bab kelima buku Dajal, The Quran and Awwal Al-Zaman (2017), Syeikh Imran Hosein (SIH) menyatakan bahawa halangan pada masakini dalam menubuhkan Khilafah datang dalam bentuk tentangan daripada dunia Barat moden.

Di bawah penolakkan terhadap sistem Khilafah ini, dunia Barat moden telah menggantikan sistem Khilafah dengan sistem negara republik moden yang menjadikan undang-undang manusia sebagai undang-undang tertinggi berbanding undang-undang Allah Taala. SIH juga turut menyatakan mengenai negara yang wujud pada hari ini perlu menyertai PBB, dan dengan demikian mereka perlu menyetujui piagam institusi antarabangsa tersebut.(Hosein, I. N., hlm. 157-158)

Dalam konteks dunia semasa, jika negara Khilafah atau Pax Dei hendak ditubuhkan dan dipertahankan kewujudannya, SIH berhujah negara Khilafah tersebut perlu memiliki kuasa untuk mempertahankan survival dirinya. Dengan kata lain, negara Khilafah ini menurut SIH mempunyai tanggungjawab untuk membangunkan kuasa ketenteraan ke tahap maksimum yang mampu dilakukannya.

Walau bagaimanapun, menurut SIH, dunia Barat pada hari ini bukan sahaja telah berjaya memasukkan seluruh umat manusia ke dalam PBB yang didominasi oleh penindas-penindas dunia moden daripada kalangan Barat Zionis, malah mereka juga berjaya memaksakan terhadap seluruh dunia Perjanjian Penghalang Perebakan Nuklear (NNPT) yang melarang negara yang menggangotai pejanjian ini daripada membangunkan senjata nuklear. (Hosein, I. N., hlm. 163) Sedangkan senjata nuklear ini menurut SIH termasuk dalam membangunkan kuasa ketenteraan yang dituntut dalam al-Quran.

Dalam perbincangan SIH berkenaan mewujudkan Khilafah ini juga, SIH ada menyatakan berkenaan peranan institusi antarabangsa yang membentuk dan membataskan tingkahlaku negara anggotanya dengan berdasarkan kepada undang-undangnya.

Sebagai contohnya, Pertubuhan Bangsa-Bangsa Bersatu sebagai institusi antarabangsa yang dianggotai oleh negara-negara yang wujud di seluruh dunia menurut SIH, ianya didominasi oleh negara penindas daripada kalangan Barat Zionis (Zionist Western). Terdapat banyak kajian hubungan antarabangsa yang menyokong dakwaan SIH ini.

Dalam satu kajian khusus berkenaan pengaruh Zionis terhadap Amerika Syarikat yang bertajuk The Israel Lobby and US Foreign Policy (2007), didedahkan secara panjang lebar mengenai pengaruh lobi Israel dalam membentuk dasar luar Amerika, khususnya terhadap wilayah Asia Barat. (Walt, 2007) Amerika sebagai kuasa hegemon dunia Barat mewakili kuasa-kuasa Barat itu sendiri, dan sebagai negara yang berstatus kuasa dunia (great power), Amerika Syarikat memiliki kuasa dan pengaruh yang sangat besar dalam pelbagai aspek, terutamanya dalam ketenteraan. (Monteiro, hlm. 1-3)

SIH juga tidak silap apabila memperkatakan mengenai pengaruh kuasa-kuasa Barat dalam institusi antarabangsa seperti PBB melaui Majlis Keselamatannya. Berdasarkan kajian seorang sarjana hubungan antarabangsa daripada Amerika iaitu John J. Mearsheimer, institusi antarabangsa merupakan sebahagian daripada blok binaan yang membentuk tatanan dunia. (Mearsheimer, 2019, hlm. 9)

Institusi ini menurut Mearsheimer merupakan peraturan yang dicipta oleh kuasa-kuasa dunia yang mana mereka setujui untuk mengikutinya. Namun begitu, apabila peraturan-peraturan ini tidak bersesuaian dengan kepentingan mereka, kuasa-kuasa dunia ini tidak teragak-agak untuk mengabaikan peraturan yang menjadi sebahagian daripada institusi antarabangsa tersebut atau mereka akan berusaha untuk mengubahnya.

Institusi antarabangsa juga dicipta oleh negara yang paling berkuasa (great power atau kuasa dunia) dan dipergunakannya untuk mengekang dan menguruskan tingkahlaku negara-negara yang lemah supaya bersesuaian dengan kepentingan kuasa dunia tersebut. (Mearsheimer, 2019, hlm. 11) Sebagai contohnya, negara-negara kuasa dunia pada era Pe-rang Dingin seperti Amerika Syarikat dan Kesatuan Soviet telah berusaha untuk membina apa yang disebut sebagai rejim pengawalan senjata nuklear (nonproliferation regime).

Dalam usaha mereka untuk membentuk rejim pengawalan senjata nuklear, kedua-dua Amerika dan Soviet telah mencipta NPT pada tahun 1968. NPT merupakan sebuah perjanjian antarabangsa (international treaty) yang secara berkesan menjadikan ia adalah sesuatu yang menyalahi undang-undang untuk mana-mana negara anggota perjanjian ini yang tidak memiliki senjata nuklear untuk memperolehinya. Menurut Mearsheimer lagi, Kesatuan Soviet dan Amerika Syarikat secara semula jadinya telah berusaha keras untuk mendapatkan sebanyak mungkin negara untuk menyertai perjanjian ini. (Mearsheimer, 2019, hlm. 11)

Berdasarkan kajian Mearsheimer seperti mana yang dikemukan di atas, dakwaan SIH mengenai dominasi penindas-penindas dunia moden daripada kalangan Barat Zionis dalam institusi antarabangsa ini dapat disahkan. Contoh Amerika dan Soviet yang dikemukakan oleh Mearsheimer ini juga adalah bersesuaian dengan dakwaan SIH bahawa negara-negara Barat ini telah memaksakan terhadap seluruh dunia satu perjanjian yang menghalang negara-negara yang menandatanganinya bagi memperolehi senjata nuklear.

Di samping dakwaan SIH mengenai dominasi Barat Zionis terhadap PBB dan perjanjian NPT yang mencegah pemerolehan senjata nuklear, pandangan SIH berhubung pembangunan kuasa ketenteraan dengan semampu yang mungkin oleh negara Khilafah demi survival dirinya juga dapat dikenalpasti keabsahannya dengan berdasarkan kepada kajian hubungan antarabangsa.

Dijelaskan dalam buku The Tragedy of Great Power Politics (2014) yang juga dikarang oleh John J. Mearsheimer bahawa, lebih berkuasa sesebuah negara berbanding negara-negara pesaingnya, lebih kurang kemungkinan untuk mana-mana negara pesaingnya itu untuk menye-rang dan mengancam survival negara yang berkuasa tersebut.

Negara yang lebih lemah menurut Mearsheimer lebih merasa keberatan untuk mencari gaduh dengan negara yang lebih kuat. Hal ini kerana negara yang lemah tersebut lebih berkemungkinan untuk mengalami kekalahan dalam pepe-rangan. Menurut Mearsheimer lagi, lebih besar jurang kuasa di antara dua buah negara, lebih kurang kemungkinan untuk negara yang lebih lemah untuk menye-rang negara yang lebih kuat. (Mearsheimer, 2014, hlm. 40)

Oleh yang demikian, pandangan SIH bahawa negara Khilafah perlu membangunkan kuasa ketenteraan dengan semampu yang mungkin demi survival dirinya, sebenarnya memiliki justifikasinya jika merujuk kepada pandangan Mearsheimer tersebut mengenai prospek negara yang lebih lemah menye-rang negara yang lebih berkuasa.

RUJUKAN:

Hosein, I. N. (2017). Dajjal (the Anti-Christ), The Quran and Awwal Al-Zaman. San Fernando, Trinidad and Tobago: Imran N. Hosein Publications.

Mearsheimer, J. J. (2014). The Tragedy of Great Power Politics. New York: W.W. Norton & Company, Inc.

__________________. (2019). Bound to Fail: The Rise and Fall of the Liberal International Order. International Security, 7-50.

Monteiro, N. P. (2014). Theory of Unipolar Politics. New York: Cambridge University Press.
Walt, J. J. (2007). The Israel Lobby ad U.S. Foreign Policy. New York: Farrar, Straus and Giroux.


Al-Bara’ ibn Malik: Pencari Syahid Digeruni Umar

“Janganlah kalian melantik Al-Bara’ ibn Malik sebagai panglima kerana keberaniannya terlampau luar biasa dan aku khuatir ramai t3ntera kita akan tertewas kerana mengikutinya.”

Begitulah pesanan Khalifah Umar kepada pemimpin-pemimpin t3ntera Islam. Bukanlah kerana Umar tidak meyakini semangat juang Al-Bara’ tetapi disebabkan Al-Bara’ dikenali sebagai pahlawan yang tidak takut m4ti.

Beliau tidak gentar berdepan risiko sehingga Umar yang juga terkenal dengan keberaniannya mengarahkan supaya Al-Bara’ tidak diangkat sebagai panglima bagi mengelakkan lebih ramai t3ntera Islam gugur di medan p3rang.

Siapakah Al-Bara’ ibn Malik Al-Ansari? Kebanyakan umat Islam lebih mengenali saudara kandungnya Anas ibn Malik yang berjasa sebagai pembantu peribadi Rasulullah S.A.W dan meriwayatkan banyak hadith Baginda S.A.W. Anas hidup sehingga berusia lebih 100 tahun dan merupakan Sahabat Rasulullah S.A.W yang terakhir meninggal dunia. Ramai yang tidak mengetahui bahawa salah satu faktor Anas dapat hidup selama itu kerana jasa Al-Bara’.

Al-Bara’ berasal daripada kaum Khazraj dan beliau dikatakan adalah seorang yang amat kurus, berambut kusut-masai dan tidak terurus. Dengan penampilan sedemikian rupa, siapa sangka Al-Bara’ mempunyai semangat juang yang tiada tolok bandingnya. Untuk mengetahui sejauh mana Al-Bara’ sanggup berkorban untuk Islam, kita perlu mengikuti kisah keperwiraannya ketika pert3mpuran Yamamah.

Tidak lama selepas kew4fatan Rasulullah S.A.W, Khalifah Abu Bakar As-Siddiq berdepan dengan kemunculan nabi-nabi palsu seperti Tulaihah Al-Asadi, Sajjah dan Musailamah Al-Kadzzab. Tulaihah dan Sajjah dapat ditumpaskan tetapi cabaran terbesar adalah daripada Musailamah Al-Kadzzab yang memimpin Bani Hanifah dengan kekuatan t3ntera seramai lebih kurang 40,000 orang.

Pert3mpuran kemuncak antara t3ntera Islam dan pengikut Musailamah akhirnya berlaku di Yamamah. T3ntera Islam yang berjumlah sekitar 13,000 orang hampir dikalahkan. Antara Sahabat Rasulullah S.A.W yang syahid termasuk Salim Mawla Abu Hanifah yang dikenali sebagai seorang hafiz Al-Quran yang utama, Abu Hanifah ibn Utbah, Thabit ibn Qays, Abdullah ibn Suhail dan abang kandung Umar, Zaid ibn Khattab.

Walau bagaimana pun, komander t3ntera Muslimin Khalid ibn Walid berjaya mengubah situasi dan memaksa t3ntera musuh berundur ke dalam kota bagi mencari perlindungan. T3ntera Islam hanya dapat mengepung kota tersebut berikutan ia dikelilingi pagar yang tinggi.

Selepas satu tempoh, Al-Bara’ tampil menawarkan diri untuk melakukan misi yang amat berisiko tinggi Beliau mencadangkan supaya diberikan kebenaran untuk cuba melepasi pagar kota terbabit supaya dapat membuka pintu kota daripada dalam.

Pada ketika ini, antara 6,000 hingga 7,000 orang t3ntera musuh berada dalam kota berkenaan. Ternyata, bukan calang-calang pejuang mampu menyempurnakan misi bahaya ini.

Terdapat riwayat menyatakan Al-Bara’ memanjat masuk ke dalam kota itu, dan terdapat kisah mendakwa beliau melepasi pagar dengan bantuan t3ntera Muslimin yang menggunakan tombak mereka untuk mengangkat dan mencampak Al-Bara’ ke dalam.

Apa yang pasti, Al-Bara’ yang bertubuh kurus itu berhasil memasuki kota Musailamah dan seterusnya membuka pintu kota walaupun menerima kec3deraan teruk akibat serangan bertubi-tubi oleh musuh Islam.

T3ntera Islam merempuh masuk ke dalam kota hasil jasa Al-Bara’ dan Musailamah dapat ditewaskan oleh balingan tombak Wahsyi ibn Harb, pembvnuh Hamzah yang telah bertaubat dan masuk Islam.

Hayat nabi palsu itu kemudian dihabiskan oleh Abu Dujanah, seorang lagi Sahabat Rasulullah S.A.W yang pernah mendapat penghormatan menggunakan pedang milik Baginda S.A.W ketika P3rtempuran Uhud. Kejayaan ini tidak mungkin dicapai tanpa keberanian luar biasa Al-Bara’.

Adakah Al-Bara’ dapat menemui syahid yang dicarinya? Allah S.W.T akhirnya memberikan beliau ganjaran tersebut dalam Pert3mpuran Tustar pada tahun 20 Hijrah di era pemerintahan Khalifah Umar. Dalam pert3mpuran berkenaan, t3ntera Parsi yang berlindung di dalam kubu mereka menggunakan rantai yang telah dipanaskan untuk menghalang kemaraan t3ntera Islam.

Bayangkan kepedihan yang dilalui pejuang Islam apabila rantai panas ini dilempar dan tersangkut pada tubuh badan mereka. Salah seorang yang hampir menemui m4ut pada ketika itu adalah Anas ibn Malik. Adalah dikatakan bahawa Al-Bara’ menggunakan tangan kosong untuk mengalihkan rantai pada badan Anas hinggakan kulit dan daging tangannya hancur, menampakkan tulang pencari syahid tersebut,

Al-Bara’ ibn Malik bukan sahaja berjaya menyelamatkan saudara kandungnya, tetapi beliau juga mencapai harapannya gugur sebagai syahid di Tustar. Semoga Allah SWT merahm4ti para Sahabat dan syuhada dan mengizinkan kita sebaris dengan mereka di akhirat kelak.

RUJUKAN

Al-Basha, Abd al-Rahman., et al. 65 Manusia Langit: Perjalanan Hidup Sahabat Rasulullah. Senayan Abadi, 2005.

Qatar TV. (2012). Omar.

Artikel dikirimkan oleh Muhammad Azraiel untuk The Patriots.


Pengembara Dunia Popular Selain Ibn Batutta Dan Marco Polo

Kita mungkin pernah dengar kisah perjalanan Ibnu Batutta, Marco Polo atau Christopher Columbus. Kisah perjalanan untuk menjelajah negara asing.  Kisah perjalanan mereka bertiga adalah selepas masihi. Marco Polo pada kurun ke-13, Ibnu Batutta pada kurun ke-14 dan Christopher Columbus pada kurun ke-15.

Hari ni saya senaraikan kisah perjalanan yang dilakukan oleh beberapa tokoh sebelum masihi.

Pytheas

Pytheas ialah seorang pedagang Yunani yang telah melakukan penjelajahan Eropah sekitar tahun 330 sebelum masihi. Dia berasal dari sebuah bandar Yunani Purba bernama Massilia (sekarang Marseille, Perancis).

Dia telah belayar di Lautan Mediterranean dan melalui Selat Gibraltar (dikenali sebagai tiang Hercules pada zaman Yunani Purba). Pytheas kemudian berhenti di Bandar Gades, semenanjung Iberia. Dari situ, meneruskan pelayaran menuju ke Belerium ( sekarang Land’s End, Cornwall).

Pytheas mendakwa dia telah menjelajahi kepulauan Britain dengan berjalan kaki. Malah, dia telah membuat ukuran keluasan kepulauan itu dengan tepat.

Pytheas kemudiannya menyambung pelayaran selama enam hari dan sampai ke Thule. Berdasarkan rekod, Pytheas menggambarkan Thule sebagai daratan yang sejuk dan mempunyai siang yang singkat. Para sejarahwan berpendapat Thule ialah Bulatan Artik, Kutub Utara.

Herodotus

Dia dilahirkan pada tahun 485 sebelum masihi. Tinggal di sebuah bandar Yunani purba bernama Halicarnassus.

Lelaki ini ialah seorang penulis dan pengasas kepada bidang sejarah dari zaman Yunani purba. Dia seorang yang gemar menjelajah sambil menulis pengalamannya. Beberapa catatan situasi peperangan turut ditulis dengan cukup teliti.

Herodotus telah melakukan perjalanan menjelajahi kawasan jajahan Empayar Parsi. Menyeberang laut Mediterranean dan sampai ke Mesir, melintasi Palestin, Syria dan Babylon. Dia menuju ke Macedonia dan menjelajahi kepulauan kecil Greek.

Setiap hari, dia akan mencatatkan pengalamannya. Dia malah menulis tentang budaya dan legenda tempatan berdasarkan pergaulannya dengan masyarakat. Herodotus pernah menulis secara lengkap gambaran keadaan Babylon.

Strabo

Dilahirkan pada tahun 64 sebelum masihi. Strabo ialah ahli geografi pada zaman Yunani purba. Dia telah menuntut ilmu dengan ramai tokoh seperti Aristodemus, Tyrannion dan Xenarchus.

Pada tahun 31 sebelum masihi, Strabo telah menetap di Rom dan menulis hasil kerjanya yang pertama. Satu catatan penuh sejarah dikumpulkan dalam 47 buah buku berdasarkan pengalamannya dan penelitian manuskrip ahli geografi sebelumnya seperti Homer, Eratosthenes, Polybius, dan Posidonius.

Perjalanan Strabo lebih kepada untuk menuntut ilmu dan berguru dengan tokoh-tokoh terkenal pada zaman itu. Dia belayar untuk menuju ke Corinth dan berjumpa dengan Agustus. Kemudiannya dia bergerak ke Mesir dan berjumpa Aelius Gallus, bersama-sama belayar di Sungai Nil hingga ke Philae. Strabo kemudian kembali ke Rom.

Euthymenes

Lebih dikenali dengan nama Euthymenes of Massalia. Dia ialah penjelajah pada zaman Yunani purba sekitar tahun 600 sebelum masihi.

Dia telah melakukan perjalanan dari Massilia menuju ke kawasan Afrika Barat. Dalam satu rekodnya, dia menulis tentang satu sungai yang bertembung dengan lautan. Para sejarahwan berpendapat itu ialah Sungai Gambia, Senegal walaupun Euthymenes menulisnya sebagai Sungai Nil.

Tidak seperti penjelajah lain, kebanyakan catatan Euthymenes tidak bertahan dan hilang. Nama Euthymenes disebut dalam karya Plutarch (tokoh Yunani purba sekitar tahun 45 sebelum masihi) tentang penjelajahan ini.

Zhang Qian

Dia ialah seorang diplomat Dinasti Han sekitar tahun 130 sebelum masihi. Dilahirkan di Chenggu (sekarang Shaanxi provinsi, China).

Zhang telah ditugaskan untuk menjelajah dan mencari maklumat untuk tujuan meluaskan empayar. Ekspedisi pertamanya ialah menjelajah kawasan Asia Tengah pada tahun 139 sebelum masihi. Ini juga bertujuan untuk memerangi pencerobohan di kawasan utara sempadan empayar.

Nasibnya malang, dia telah ditangkap oleh puak Xiongnu ( satu puak nomad yang mendiami kawasan Asia Tengah). Dia berjaya melepaskan diri dari tawanan. Untuk kembali ke istana, dia perlu merentas Gurun Gobi dan kawasan pergunungan Pamirs. Dalam perjalanan, dia singgah dari satu tempat ke satu tempat. Semuanya direkod berdasarkan pergaulannya dengan masyarakat setempat.

Tujuh tahun selepas itu, Zhang sekali lagi dihantar untuk menjelajah kawasan Eropah. Dalam perjalanan ini juga, Zhang mengatur hubungan diplomat dengan beberapa negara iaitu Ferghana (kawasan timur Uzbekistan), Sogdiana (Uzbekistan), Bactria (Afghanistan), dan India.

Zhang Qian ialah antara yang terawal mengunakan laluan sutera untuk perdagangan. Dia juga dihormati kerana jasa mengatur hubungan diplomatik antara negara.

Kesimpulan

Ramai lagi tokoh yang saya gemar dalam tajuk kisah penjelajahan, baik sebelum dan selepas masihi dan penjelajah zaman moden. Kisah dan pengalaman mereka sememangnya menarik untuk ditulis. Ada yang menjelajah untuk berperang, untuk menakluk, dan untuk menuntut ilmu.

RUJUKAN:


Sotong Gergasi – Versi Dunia Sebenar Kraken

Sebut saja sotong gergasi, ramai membayangkan imej sotong raksasa persis Kraken dalam legenda Scandinavia. Tetapi haiwan invertebra yang diberi nama saintifik Architeuthis dux ini tinggal pada kedalaman lebih 900 meter dan tiada sebab untuk menyerang kapal. Disebabkan ia jarang ditemui oleh komuniti saintifik, masih banyak maklumat yang tidak diketahui tentang sotong ini.

Berdasarkan rekod komuniti saintifik, sotong gergasi terbesar yang pernah ditemui berukuran 13 meter panjang. Tetapi saintis merasakan ia boleh mencecah 20 meter panjang.

Ini berdasarkan penemuan muncung sotong gergasi dalam perut ikan paus sperma – pemangsa utama haiwan invertebra itu. Dalam kebanyakan spesies sotong, sotong betina lebih besar daripada sotong jantan dan ini turut terpakai kepada sotong gergasi.

Sotong gergasi mempunyai lapan lengan dan dua sesungut, lengkap dengan penghisap berduri yang membantu ia menangkap dan membawa mangsa dekat dengan muncungnya. Muncung sotong terdiri daripada kitin keras – bahan sama yang membentuk rangka luar serangga. Bahagian tajam muncung digunakan untuk memotong mangsa kepada saiz yang boleh dinikmati sotong berkenaan.

Tetapi jika ada menyangka sotong ini sebagai sotong terbesar di dunia, anda salah. Gelaran itu cuba dicabar oleh sotong raksasa atau nama saintifiknya Mesonychoteuthis hamiltoni.

Menghuni Laut Selatan, ia mempunyai badan dan berat jauh lebih besar berbanding sotong gergasi. Satu spesimen sotong ini yang dipamerkan di Muzium New Zealand Te Papa Tongarewa mempunyai berat 450 kg – jauh lebih berat daripada berat sotong gergasi (275 kg).

Tetapi dari segi ukuran panjang, sotong gergasi boleh mengatasi sotong raksasa di mana sotong tersebut hanya boleh mencapai 14 meter panjang berbanding 20 meter panjang (sotong gergasi).

Sotong gergasi boleh ditemui di semua lautan di dunia pada kedalaman sekitar 900 meter. Kebiasaannya, ia ditemui di utara Lautan Atlantik dan Lautan Pasifik, Afrika Selatan dan New Zealand. Tidak seperti spesies sotong lain, tiada variasi membabitkan sotong gergasi dan ia bercampur dengan sotong gergasi lain melalui migrasi.

Sotong gergasi gemar hidup secara bersendirian. Ini mengakibatkan saintis hanya boleh berspekulasi bagaimana sotong jantan dan betina ini mengawan. Mereka percaya ia terjadi dengan cara tangan sotong jantan meletakkan spermanya pada tangan sotong betina. Dari situ, sotong betina akan mengeluarkan telur dan memegangnya semasa proses persenyawaan dalam air dijalankan.

Si sotong betina kemudiannya melepaskan jutaan telur yang telah disenyawakan. Jutaan telur ini membentuk kumpulan telur yang besar sementara menanti masa untuk menetas. Sebaik saja menetas, anak sotong hanya berukuran 1 hingga 4 mm panjang dan mencari makanan pada kedalaman 200 meter.

Apabila mereka mencecah usia matang, barulah mereka menyelam ke dasar laut yang lebih dalam. Sotong gergasi mempunyai jangka hayat yang pendek antara tiga hingga lima tahun. Disebabkan jangka hayat yang pendek, ini mendorong haiwan itu membesar sehingga mencapai saiz antara 13 hingga 20 meter panjang.

Makanan sotong gergasi kebiasaannya ialah sotong-sotong lain yang lebih kecil dan ikan. Sotong gergasi sentiasa menjadi buruan ikan paus sperma. Tetapi sebelum menjadi makan malam haiwan mamalia laut itu, ia akan melawan habis-habisan menggunakan penghisap-penghisapnya.

Para saintis percaya legenda Kraken sebenarnya diinspirasikan daripada kisah para nelayan dan pelayar melihat sotong ini. Kraken dikatakan menyamar sebagai pulau kecil bagi mengumpan kapal-kapal sebelum memusnahkannya.

Tetapi hakikatnya, manusia tidak pernah menjadi sebahagian daripada diet pemakanan sotong gergasi. Dan itu sudah cukup menjelaskan ia tidak mempunyai sebab mensasarkan kapal-kapal di lautan.

RUJUKAN

Pester, P. (2021, 16 September). Giant squid: The real-life ocean Kraken. LiveScience.


Di Mana Raja-Raja Eropah Purba Ketika Wabak?

Eropah pada Zaman  Pertengahan dan Awal Zaman Moden bukanlah sebuah tempat yang sihat. Khususnya, ia merupakan tempat tinggal yang sesak, pekan dan bandar yang tidak bersih, maka penyakit epidemik adalah suatu hakikat.

Demam tifoid, typhus, disentri, malaria, cacar, campak dan penyakit-penyakit lain boleh mengambil nyawa dalam jumlah yang amat menakutkan, tetapi yang paling ditakuti apabila ia menjadi wabak, terutamanya wabak cacar.

Wabak yang membawa penyakit tidak mengenal darjat dan keturunan; tubuh dan sistem imun seorang raja sama sahaja seperti seorang rakyat biasa, tetapi sekurang-kurangnya, masih ada satu perbezaan, anggota kerabat diraja mampu menanggung kos melawan penyakit yang mahal.

Walaupun pada abad ke-13, hubungan antara kotoran dan penyakit telah difahami, walau bagaimana pun ia diterangkan dari segi terma ‘kegagalan udara’ berbanding daripada memperkenalkan bakteria dan virus, jadi rumah yang bersih adalah rumah yang sihat.

Orang kaya akan berpindah ke kediaman lain sementara hamba-hamba mereka akan menyental dan mencuci tempat yang mereka tinggalkan. Bagi golongan miskin, mereka tiada sebarang pilihan lain apabila penyakit mula muncul di kawasan sekitar. Bagaimanapun, apakah keluarga diraja Eropah adalah yang terawal melarikan diri dari ancaman wabak penyakit?

Merujuk pada kes wabak bubonic, berleluasa di seluruh Eropah dari abad ke-14 hingga abad ke-17, dikenali dengan pelbagai nama ikonik, Kem4tian Besar, Wabak Besar atau Black De4th. Walaupun banyak kem4tian dianggap berpunca oleh wabak, namun selepas tujuh abad kadang-kadang ia agak sukar untuk dipastikan.

Jarang ditemui sumber-sumber kontemporari kerana ketiadaan catatan tentang di mana para bangsawan dan ahli keluarga masing-masing berada pada tarikh tertentu, atau sama ada pergerakan mereka bertepatan dengan kedatangan wabak tersebut.

Walau bagaimanapun, kita mempunyai jadual perjalanan untuk Edward III, Raja England semasa wabak epidemik pertama yang melanda 1348-49. England telah berper4ng dengan Perancis sejak 1337, namun konflik itu terhenti sebentar apabila wabak mula melanda seluruh Eropah, bermula di Sicily pada Oktober 1347, mungkin tiba dari Crimea melalui laut.

Raja Edward dan tenter4nya yang kembali ke England, belum disentuh oleh penyakit itu, untuk menunggu peristiwa-peristiwa yang seterusnya.

Menjelang Jun 1348, wabak itu berada di Paris, berita mengenainya tersebar dengan pantas dan England hanya memerhatikan sambil berdoa. Tidak dapat dielakkan, penyakit itu tiba di Dorset di Melcombe Regis, yang datang melalui laut dari Bordeaux di pantai barat Perancis.

Pada 23 Jun, ia meng0rbankan mangsa pertama yang berbangsa Inggeris. Raja Edward ketika itu berada di Windsor dan jadual perjalanannya menunjukkan bahawa dia mengembara di tenggara England seperti yang biasa dilakukannya, tetapi berita buruk datang dari Bordeaux.

Pada 1 Julai, anak perempuan Edward berusia 12 tahun bernama Joan, yang dalam perjalanan ke Sepanyol untuk berkahwin dengan Raja Pedro dari Castile, menjadi mangsa pertama terk0rban akibat wabak dari kalangan kerabat diraja bersama pengiring diplomatiknya, Sir Robert Bourchier.

Kes pertama wabak di kalangan 100,000 populasi penduduk kota London berlaku pada awal bulan Oktober, dengan John de Foxton, dengan timbalan koroner salah seorang di antara mereka.

Walaupun begitu, Raja sering berada di ibu negara dan berdekatan Westminster (yang kekal bebas dari penyakit) pada bulan Oktober, November dan Disember. Walaupun masih bersedih terhadap kem4tian anaknya, berbanding mengasingkan dirinya dengan berundur ke negara lain, Edward menganjurkan kejohanan besar di Windsor, Reading, Eltham, Canterbury, Bury dan Lichfield, beliau menjemput semua bangsawan.

Ia menjadi titik kecil dari semangat keagamaan yang berlebihan dan gaya hidup tidak sihat dengan harapan bahawa Tuhan akan untuk menjaga keselamatan mereka. Lebih-lebih lagi, para ahli gereja telah berserah dengan cepat. Ketika Uskup Agung Canterbury m4ti pada bulan Ogos 1348 (bukan dari wabak itu) raja menginginkan canselornya, John Ufford, untuk menggantikannya.

Dilantik dengan sewajarnya, Uskup Agung baharu itu meneruskan tugas sebagai canselor di Westminster, tetapi pada musim bunga tahun 1349, pentadbiran kerajaan yang belum terjejas walaupun berdekatan dengan London yang dilanda wabak, telah mendapat k0rban pertama di kalangan pegawai undang-undang.

Doktor diraja yang merawat mereka tidak lama kemudian turut jatuh sakit dan meninggal dunia, diikuti dengan canselor sendiri pada 20 Mei sebelum sempat pun dia dilantik secara rasmi sebagai Uskup. Kali ini, Raja berundur ke Woodstock di Oxfordshire dan mahkamah telah ditutup dari 15 Jun hingga 14 Julai, tetapi Edward kembali ke Westminster pada bulan Ogos.

Pada bulan itu, beliau menerima pengganti Ufford sebagai Ketua Biskop Canterbury, Thomas Bradwardine, di Istana Eltham di Kent. Bradwardine baru sahaja kembali dari Avignon di Perancis, di mana Paus telah mengesahkan jawatannga dan terus berpindah ke London.

Tetapi ketika beliau dalam perjalanan singkat dari Eltham, Uskup baru itu juga turut jatuh sakit. Empat hari kemudian dia meninggal dunia, setelah dijangkiti wabak ketika di Perancis.

Di seluruh Eropah, antara tokoh lain yang menjadi mangsa: Alphoso XI dari Castile, m4ti ketika pengepungan Gibraltar pada tahun 1350. Pedro IV dari Aragon kehilangan isteriya, anak perempuannya dan anak saudaranya dalam tempoh enam bulan, kemungkinan besar disebabkan oleh wabak.

Di Avignon, Paus Clement VI mengambil langkah berjaga-jaga dengan dikelilingi oleh obor yang berasap untuk mencegah “udara” yang membawa wabak yang buruk namun beliau terselamat.

Pentadbir Venice mengambil langkah kuarantin dan kesihatan yang sangat ketat, mengasingkan kapal-kapal yang mahu masuk ke beberapa pulau yang berasingan.

Langkah berjaga-jaga ini sebahagiannya berjaya.  Visconti, para bangsawan Milan, mengambil langkah-langkah yang ekstrim untuk menangkis wabak dengan lebih berjaya. Mereka juga memperkenalkan kuarantin, menutup bandar, tetapi ketibaan wabak tetap menyebabkan panik di kalangan rakyat, gempa bumi juga tidak membantu semasa wabak itu.

Luchino Visconti mengambil langkah utama, memerintahkan pegawai bandar untuk menutup rumah yang terdapat kes penyakit, mengasingkan rakyat yang sihat dengan yang sakit. Walaupun ada usaha untuk memastikan kesihatannya sendiri terjaga, Luchino yang baru sahaja menikahi isteri ketiganya, Isabella, pada tahun 1349, mendapati dia curang dan menjatuhkan hukuman yang dahsyat untuknya. Tetapi beberapa hari kemudian dia m4ti keran dir4cun.

Ketika wabak melanda Perancis, ia meng0rbankan sekurang-kurangnya sepertiga dari populasi, kerabat diraja tidak mempunyai sistem imun yang kuat. Ratu Jeanne la Boiteuse (Joan the Lame), anak perempuan duke dari Burgundy, adalah isteri pertama Raja Philip VI dari Perancis.

Dalam keadaan suaminya yang sering keluar menyertai kempen, dia membuktikan dirinya sebagai seorang penyandang yang berkemampuan, ‘kebijaksanaan di sebalik takhta dan penguasa sebenar Perancis’.

Bagaimanapun, dia meninggal dunia akibat wabak itu pada Disember 1349. Dia dikebumikan di Saint Denis, sebagaimana yang sewajarnya untuk seorang Ratu Perancis.

Menjelang 1350, wabak epidemik pertama telah berkurangan tetapi kelegaan ini hanyalah sementara sahaja kerana penyakit itu kemudian menjadi endemik di Eropah, ia sentiasa muncul, dengan epidemik setempat setiap beberapa tahun, yang lebih dahsyat daripada yang lain.

Di England, wabak dahsyat yang berikutnya berlaku pada tahun 1361 dan kali ini golongan bangsawan tidak begitu bernasib baik. Henry Of Grosmont, Duke Lancaster, adalah keturunan diraja tetapi tiada apa pun yang dapat menyelamatkannya apabila wabak datang menjengah. Dia meninggal di istana nya di Leicester pada 23 Mac dan isterinya, Isabella Beaumont, menjadi mangsa sebelum akhir tahun.

Grosmont mempunyai dua anak perempuan, Maud dan Blanche. Maud berkahwin dengan William V, Count of Holland, Zeeland dan Hainault, tetapi dia meninggal pada April 1362, mungkin berpunca dari wabak itu.

Adik perempuannya, Blanche, adalah isteri pertama John of Gaunt, anak lelaki Raja Edward III, dan terdapat sumber mengatakan dia juga menjadi mangsa dan meninggal di Istana Tutbury, Staffordshire, pada 12 September 1368 sementara suaminya berada di luar negara.

Walau bagaimanapun, memandangkan dia meninggal dunia selepas beberapa hari melahirkan seorang anak yang juga meninggal dunia kemudiannya, mungkin komplikasi pasca-natal adalah punca yang lebih besar.

Apa yang pasti ialah salah seorang anak perempuan John dan Blanche, Philippa, yang menikah dengan Raja Portugal, mendapat jangkitan dan meninggal dunia akibat penyakit semasa wabak pada tahun 1415, ketika berusia 53 tahun.

Lebih dari satu sumber menunjukkan bahawa pada tahun 1394, Ratu Anne Bohemia, isteri Richard II dari England, mungkin telah meninggal dunia akibat wabak di istana Sheen, kini Richmond di London Barat. Raja Richard yang terlalu sedih telah memerintahkan istana itu dimusnahkan.

Apa pun yang menyebabkan kem4tian Anne, semua bangsawan yang menghadiri pengebumiannya tidak dijangkiti, jadi tidak ada kebimbangan tentang penularan. Tahun 1394 tidak direkodkan sebagai tahun wabak penyakit di England, jadi tidak ada kesahihan Anne menjadi salah seorang mangsa wabak.

Beberapa tahun kemudian seluruh England dan Eropah bebas daripada wabak sehinggalah lewat abad ke-17. Pada tahun 1592, berlaku wabak serius di London, demikian Ratu Elizabeth I menghabiskan musim panas dalam pembangunan di sekitar kerajaannya dengan mengelakkan berada di bandar.

Walau bagaimanapun, kerana dia kerap menghadiri lawatan dan majlis-majlis seperti pengurniaan anugerah kepada bangsawan kaya, hidup dengan kemewahan, maka agak sukar untuk menyatakan sama ada wabak adalah alasan utamanya untuk meninggalkan tenggara England.

Rekod-rekod menunjukkan Ratu tinggal di Eton, Reading dan Oxford dalam perjalanan ke Sudeley Castle di Gloucestershire. Di sana dia dilayani oleh Lord Chandos dengan parti-parti yang berlangsung berlanjutan selama beberapa hari dan semua kos ditanggung oleh tuan rumah. Sewaktu dia kembali ke London, wabak itu telah mula menurun.

Wabak itu kembali membalas dendam di London pada tahun 1665. Kes pertama terjadi di gereja St Giles-in-the-Fields, di luar tembok kota, pada awal musim bunga. Kadar kem4tian meningkat dengan cepat dan jangkitannya menyebar begitu pantas sehingga pada bulan April, Raja Charles II menutup parlimen supaya para bangsawan dan anggota parlimen dapat melarikan diri dari bandar.

Charles berundur untuk keselamatan di Salisbury, beliau tinggal di Malmesbury House dengan keluarga Harris yang kaya. Rumah itu sangat mewah tetapi Raja tidak menyukai Salisbury, mungkin kerana terlalu jauh dari pusat pentadbiran.

Dia berada di Hampton Court pada bulan Julai tetapi itu tidak cukup jauh dari London, jadi dia berpindah ke Oxford pada bulan September, babdar diraja yang sentiasa jadi kegemaran. Pegawai undang-undan meninggalkan Westminster untuk menyertai beliau di sana, dan sidang parlimen yang ditangguhkan pada bulan April, berlangsung di Oxford pada bulan Oktober.

Walaupun para bangsawan, doktor, peguam dan para peniaga bertindak meninggalkan London pulang ke kampung mereka, dengan harapan untuk mengelakkan penularan, Datuk Bandar dan anggota dewan kekal untuk menjaga undang-undang dan perintah dan melakukan apa yang mereka mampu untuk menghentikan penyebaran penyakit itu.

Orang-orang miskin juga tinggal di bandar di mana para pengawal mengunci dan mengawal di rumah-rumah yang dijangkiti, sementara ahli gereja dan jiran tetangga meninggalkan makanan di depan pintu bagi mereka yang tinggal di dalamnya.

Kumpulan pencari ditubuhkan bagi mengumpul mayat, mereka membawa mayat pada waktu malam ke perkuburan wabak untuk dikebumikan.

Penulis harian, Samuel Pepys, yang tidak melarikan diri walaupun dia menghantar isterinya jauh ke desa Woolwich, menyifatkan jalan-jalan di London bagai kota yang ditinggalkan, rumput panjang tumbuh memenuhi jalan raya dan kesukaran untuk membeli makanan kerana begitu banyak peniaga dan tukang roti yang meninggal dunia, kedai dan pasar banyak yang ditutup.

Satu peristiwa yang dianggap ‘menyelamatkan’ London dari wabak adalah bencana Kebakaran Besar pada 1666. Api kebakaran membasmi tikus-tikus pembawa wabak, kutu mereka dan membersihkan kotoran secara penuh untuk menjadikan ini wabak epidemik yang terakhir di England.

Terdapat kes-kes terpencil pada abad ke-20 tetapi ianya datang dari kapal-kapal yang berasal dari Timur dan India, dibawa ke pelabuhan dan hanya mengganggu pihak berkuasa kesihatan tetapi bukan ahli kerabat diraja.

“He had come like a thief in the night. And one by one dropped the revellers in the blo0d-bedewed halls of their revel, and di3d each in the despairing posture of his fall. And the life of the ebony clock went out with that of the last of the gay. And the flames of the tripods expired. And Darkness and Decay and the Red De4th held illimitable dominion over all.” — ‘The Masque of the Red De4th’, Edgar Allan Poe (1842)

RUJUKAN:


Bagaimana Saintis Kira Tahun Menggunakan Carbon Dating?

Seorang lelaki menerokai hutan. Dia terjatuh dalam gaung dan m4t1 serta-merta. Tiada siapa menemui jasadnya, hinggalah sebuah projek pembangunan diusahakan di situ.

Habis hutan ditebang, mereka menggali tanah lantas menemui jasad lelaki tersebut akhirnya. Digali semeter dua lagi, secara kebetulan, mereka terjumpa jasad kedua.

Jika bayangan sebegini terjadi sekitar 1900-an, tentu sekali semua sangka kedua-dua jasad ini ada kaitan antara satu sama lain. Padahal tanpa disedari, jasad kedua itu sebenarnya ialah seseorang yang hidup sekitar 3,000 tahun lalu.

Kalau bayangan ini berlaku pada zaman ini, rahsia ini mesti akan disingkap. Kerana pemeriksa perubatan akan menjalankan proses tertentu untuk mengenalpasti time of d34th (waktu kem4t1an).

Dalam situasi inilah carbon dating akan digunakan untuk menentukan tempoh, terutamanya untuk jasad kedua itu.

Teknologi ini dibangunkan seorang pakar kimia bernama Willard Libby yang dilahirkan di Colorado, Amerika Syarikat.

Teknik radiocarbon dating (pentarikhan radiokarbon) mungkin dari segi bahasa terlalu tinggi untuk difahami bukan ahli bidang. Tetapi sebenarnya ia sangat menarik untuk dihayati.

Kerana teknik inilah yang dimanfaatkan saintis dalam bidang arkeologi (kajian purba) dan paleontologi (kajian fosil). Libby sangat berjasa kerana tekniknya mampu mengira usia sesuatu objek yang pernah hidup.

Dengan tekniknya, saintis mampu menghitung selama mana jasad kedua itu disimpan bumi. Dan ia memudahkan sebarang kajian pada objek tidak kira 50 hingga 50,000 tahun lalu.

Libby memenangi Anugerah Nobel (Kimia) pada tahun 1960 atas jasa ini.

Mengenali Fitrah Alam Semulajadi

Semua kehidupan mempunyai karbon yang wujud dalam bentuk mungkin berlainan. Salah satu bentuk itu dipanggil Karbon-14, sejenis karbon radioaktif yang tidak berbahaya sebenarnya.

Karbon-14 ini pula terhasil oleh kerana hubungan antara sinaran angkasa dan nitrogen di lapisan atmosfera. Kemudian karbon ini diserap tumbuh-tumbuhan melalui proses fotosintesis.

Haiwan pula memperolehi Karbon-14 kerana memakan tumbuh-tumbuhan. Memandangkan banyak makanan manusia terdiri daripada tumbuh-tumbuhan, manusia juga tidak terkecuali.

Kem4t1an menghentikan proses Karbon-14 dalam sesuatu organisme. Ia menghilang secara peringkat. Dan ini menjadi kayu ukur buat saintis, yang menggunakan pentarikhan radiokarbon pada sesuatu objek untuk menentukan usia.

Contoh objek tersebut ialah sebatang kayu atau tulang. Objek yang lebih usang mempunyai jumlah Karbon-14 yang berkurangan.

Oleh kerana separuh hayat (half-life) Karbon-14 ialah 5,730 tahun, pengiraan ini hanya tepat untuk objek yang berusia dalam lingkungan 50,000 tahun dahulu (tetapi ada cara untuk mengira usia objek lebih tua).

Manfaat Melimpah

Pentarikhan radiokarbon memberi kesan yang sangat luas. Sejak tahun 1949 lagi (apabila Willard Libby menerbitkan dapatannya), proses ini diuji universiti-universiti dunia.

Pakar antropologi (kajian manusia) berpendapat pendekatan ini membuka jendela masa untuk memahami hidup prasejarah. Kerana dua jasad yang ditemui sekalipun di tempat sama tidak semestinya mempunyai usia sama.

Saintis sudah tidak lagi perlu bergantung pada peralatan batu atau tembikar untuk menyingkap rahsia silam.

Semakin lama, teknologi pentarikhan radiokarbon disempurnakan. Banyak rahsia silam dibongkarkan untuk menambah ilmu saintifik. Dan pengaruh agama turut dibetulkan dalam hal ini.

Berzaman segelintir dalam kalangan penganut Kristian berpendapat bahawa Kafan Turin mempamerkan wajah Nabi Isa (as). Wajah ini lebih jelas apabila kafan ini diproses menjadi foto negatif.

Kafan Turin disebut buat pertama kali pada tahun 1354. Tetapi seorang uskup di Troyes menempelak bahawa ia palsu.

Gereja Katolik tidak menerima kesahihan kafan ini (tetapi juga enggan menafikan). Dan pada tahun 1988, semua persoalan mempunyai jawapan. Jika kafan ini membalut jasad suci Nabi Isa (as), ia mesti berusia hampir 2,000 tahun.

Radiokarbon mengesahkan bahawa kafan ini mempunyai sejarah sangat silam. Namun ia berasal daripada zaman antara tahun 1260 hingga 1390, yakni ketika Empayar Uthmaniyah sudah diasaskan.

Paus Francis sekadar mengatakan bahawa kafan ini menunjukkan wajah seorang lelaki yang sudah dis4l1bkan.  Bukan Nabi Isa (as). Jadi dalam hal ini, teknologi menjadi jambatan untuk mengesahkan sesuatu unsur keagamaan. Wajah pada Kafan Turin bukan wajah Nabi Isa (as).


Tun Razak – Perdana Menteri Yang Menaikkan Melayu Tanpa “Internalized Racism”

Salah seorang pemimpin Melayu dan Perdana Menteri Malaysia yang paling berjaya membawa pembangunan dalam Malaysia. Yang pentingnya, beliau tidak pernah menghina, mencemuh atau mengutuk orang Melayu sebagai pemalas, tiada kerja dan seumpama dengannya. Beliau tak perlu berbuat sedemikian.

Beliau menubuhkan institusi pelajaran RIDA yang mengangkat pendidikan orang Melayu. Setelah itu, RIDA ditukar sebagai Institusi Teknologi MARA (ITM) dan sekarang dikenali sebagai Universiti Teknologi Mara (UiTM) yang merupakan antara institusi pengajian tinggi di Malaysia. Institusi yang paling banyak melahirkan professional-professional Melayu seperti jurutera, arkitek, tokoh korporat, doktor dan peguam di Malaysia.

Itulah cara Tun Abdul Razak meningkatkan taraf hidup orang Melayu dengan pendidikan yang akhirnya meningkatkan sosioekonomi orang Melayu sendiri.

Selain dalam pendidikan, Tun Abdul Razak juga menubuhkan FELDA yang merupakan agensi kerajaan yang banyak membantu orang Melayu di luar bandar terutamanya dalam meningkatkan sosioekonomi orang Melayu dengan penanaman komoditi kelapa sawit.

Banyak sumbangan yang telah dilaksanakan oleh FELDA yang merupakan buah fikiran Tun Abdul Razak dalam membantu orang Melayu di Malaysia sehingga hari ini.

Ketika beliau menjadi PM ke-2, beliau telah menubuhkan sebuah dasar yang mengurangkan jurang sosioekonomi orang Melayu selepas peristiwa 13 Mei 1969. Pada tahun 1970, beliau menubuhkan Dasar Ekonomi Baru (DEB) yang mana mengariskan pemilikan ekuiti Bumiputera perlu mencapai 30% dalam Bursa Malaysia pada tahun 1990.

Dengan idea ini, kerajaan telah menubuhkan Permodalan Nasional Berhad (PNB) pada 17 Mac 1978 yang bertujuan untuk meningkatkan pemilikan ekuiti orang Melayu. Pada tahun 1970, pemilikan ekuiti Bumiputera hanya 2.4% dalam Bursa Malaysia. Walaupun objektif DEB dalam pemilikan ekuiti Bumiputera untuk mencapai 30% dalam Bursa Malaysia gagal kerana hanya mencapai 19.3% pada tahun 1990. Sekurang-kurangnya, pemilikan ekuiti berjaya ditingkatkan dan berjaya meningkatkan pengagihan kekayaan Bumiputera dalam Malaysia.

Ingat 3 idea Tun Abdul Razak ini:1. RIDA > ITM > UiTM2. FELDA3. Permodalan Nasional Berhad (PNB)

Pernah dengar Tun Abdul Razak mengkritik Melayu sebagai bangsa pemalas, tiada kerja dan seumpamanya?

Tun Abdul Razak tidak perlu berbuat sedemikian. Tak perlu menghina Melayu sebagai pemalas dan sebagainya untuk memotivasikan kaum ini. Beliau bantu dengan buah fikiran beliau sendiri.

Al-Fatihah untuk Tun Abdul Razak yang banyak berjasa pada orang Melayu.


Bila Jepun Menyerah Kalah…

Melalui satu siaran radio Gyokuon-hōsō, pada 14 Ogos 1945, maka Jepun mengumumkan yang Empayar Jepun telah mengaku kalah dan menyerah kepada Pakatan Bersekutu.

Jadi waktu itu Malaya dan beberapa wilayah Asia Tenggara yang lain yang sebelum itu diduduki Jepun, terbiar tergantung tanpa sebarang pemerintah.

Lalu, pada waktu itu juga lah, Malayan Peoples’ Anti-Japanese Army (MPAJA) yang dikenali sebagai Bintang Tiga keluar dari kedudukan mereka di hutan melakukan keganasan dan kezaliman.

Era Perang Dunia Kedua, Bintang Tiga ini mendapat bantuan latihan dan senjata dari British bagi melancarkan perang gerilla ke atas Jepun.

Selepas Jepun kalah, Bintang Tiga ini keluar membinasakan penduduk kampung yang didakwa bekerjasama dengan Jepun.

Kebinasaan yang mereka lakukan memang sama sekali maha zalim.

Mangsa diseksa dengan begitu kejam sekali sebelum mati derita dek penyeksaan yang dilakukan.

Kawasan di sekitar Batu Pahat, Muar, Parit Sulong, Benut, Rengit, dan Sri Medan antara yang menjadi sasaran Bintang Tiga.

Pihak Bintang Tiga menubuhkan ‘Mahkamah Rakya’ kononnya membicarakan para penduduk kampung yang bekerjasama dengan Jepun.

Kalau mahu tahu apa makna ‘maha zalim’, maka soroti lah kaedah-kaedah Bintang Tiga pada waktu itu. Sudah lah menyeksa dengan begitu kejam, hasil pertanian juga dirampas, cukai atau wang perlindungan diperas dari penduduk kampung, umat Islam turut dilarang mengerjakan ibadah, anak-anak dara dan wanita diculik dan dirogol, para imam dan agamawan dibunuh sama sekali.

Imbau-imbau kisah kekejaman Israel ata puak Serb di Bosnia, maka bolehlah diperihalkan betapa Bintang Tiga juga begitu.

Ia menjadi satu ‘barah’ perkauman. Bibit-bibitnya mula kelihatan.

Sifirnya begini.

Bintang Tiga majoritinya orang-orang Cina. Jepun takluk Malaya, dan yang paling menerima kesan kezaliman Jepun adalah orang-orang Cina. Ada satu tempat berhampiran sempadan Pahang dan Negeri Sembilan, hampir 200 orang-orang Cina di kawasan itu dibunuh kejam oleh Jepun.

Ia dendam lama antara orang Cina-Jepun sejak Perang Sino-Japan lagi.

Orang-orang Melayu pula rata-rata dilayan tidak lah sekejam layanan pada orang Cina.

Jepun tahu, untuk meraih untung hasil dari pendudukan mereka di Malaya, mereka perlu bekerjasama rapat dengan orang-orang Melayu. Ramai juga penduduk tempatan diberi jawatan untuk melancarkan pentadbiran Jepun di Malaya. Institusi Beraja dan pentadbiran peringkat penghulu dan ketua kampung dikekalkan.

Bintang Tiga lihat dari konteks berbeza.

Mereka rasa ia satu pengkhianatan.

Walhal situasi yang memaksa begitu.

Ekonomi sangat merudum. Barang makanan terhad dan mahal.

Perang pula sedang melanda. Dahulu diperintah British kemudian Jepun datang. Kuasa pun tiada.

Bagi teruskan kelangsungan hidup, bilmakna terpaksa menurut apa jua acuan sang pemerintah.

‘Makan ubi kayu lah jawabnya’.

Maka, selepas Bintang Tiga keluar melakukan kezaliman, para penduduk kampung sepakat untuk mempertahankan maruah bangsa dan agama mereka.

Timbullah nama-nama seperti Kiyai Salleh, Penghulu Abdul Hamid, Encik Hamid Dollah, yang begitu masyhur menentang kezaliman Bintang Tiga.

Ayat Empat, Selempang Merah, parang terbang, itu antara latar cerita kisah kehebatan Kiyai Salleh.

Pernah suatu masa, kuncu-kuncu Bintang Tiga berlindung di bangunan Dewan Perniagaan Cina Batu Pahat kerana takut diserang oleh penduduk kampung. Hanya apabila Pegawai Daerah Batu Pahat, Dato Onn Jaafar campur tangan, baharu lah kekacauan dileraikan. Bangunan tersebut masih wujud di tengah-tengah Pekan Batu Pahat, terletak di Jalan Rahmat, dan setiap orang-orang lama daerah itu yang melalui kawasan itu pasti akan sebut ;

“di sini lah Bintang Tiga menyorok ketakutan”.

Penduduk kampung bangkit bukan kerana menyebelahi Jepun atau menuntut British supaya hadir semula ke Malaya.

Hanya satu sebab – mempertahankan keluarga, anak isteri, agama dan bangsa dari kekejaman.

Naluri manusia, terutamanya orang Islam cintakan kedamaian.

Tak suka pada kekejaman, kezaliman, keganasan. Lumrah kemanusiaan.

Sabar ada batas.
Dendam jangan berbekas.

Info foto : Suasana sewaktu para tentera Jepun menyerahkan pedang Samurai mereka tanda menyerah kalah, di suatu tempat di Kuala Lumpur. Divisyen Ke-25 India, batallion Tentera British mengawal selia upacara penyerahan pedang tersebut.


Nenek Moyang Kita Tanpa Perubatan Moden Boleh Selamat, Kenapa Kita Bersungguh Nak Pakai Perubatan Moden?

Ramai yang tidak memahami itu “sunnah nabi” lalu menjual ini untuk menghalalkan segala penipuan dan ajaran sesat yang dibawa oleh mereka. Contohnya puak ajaran sesat Doula di Malaysia yang sudahpun lari dari terma Doula itu sendiri.

Alasan mereka, pada zaman Nabi dah cukup untuk melahirkan anak dengan cara-cara sekian, kenapa zaman kita tak boleh berbuat demikian? Alasan mereka adalah kalau mereka boleh hidup pada hari ini kerana nenek moyang mereka mampu melahirkan atuk nenek mereka dengan selamat tanpa teknologi moden, kenapa tidak mereka?

Lalu lahirlah istilah seperti kelahiran alami dan sebagainya, tanpa mereka ini memahami sejarah itu sendiri. Nak bagitahu, kita semua adalah mereka yang bertuah kerana keturunan kita sampai ke hari ini. Tetapi tahukah bahawa diantara yang terselamat, banyak yang gugur?

Mereka yang meninggal dunia, sama ada si ibu atau si anak, itulah yang menjadi “try and error” kepada evolusi perubatan moden yang kini telah menyelamatkan ribuan nyawa. Para doktor, tabib dan saintis zaman silam cuba sedaya upaya untuk menimakan kasualiti ketika kelahiran manusia. Berapa banyak kitab perubatan, eksperimen dan sebagainya lahir untuk membahaskan tentang atanomi, biologi dan pelbagai bidang-bidang yang berkaitan dengan perubatan, membentuk perubatan moden hari ini.

Kalau ada yang cuba memisahkan perubatan moden dan silam dengan teori konspirasi dan sebagainya, ketahuilah bahawa dia tidak mempunyai pengetahuan tentang sifat ilmu itu sendiri.

Sesungguhnya, perubatan moden adalah evolusi dari perubatan tradisional dan ilmu nenek moyang kita sejak ribuan zaman. Proses mencari rawatan terbaik, ubat-ubatan, dan cara untuk meningkat populasi manusialah yang mewujudkan perubatan moden hari ini. Ia adalah daripada proses perkembangan perubatan Yunani, India, Melayu, Arab, China dan pelbagai bangsa dan peradaban.

Sebagai contoh, proses pembedahan yang diamalkan oleh perubatan Moden juga dapat dijejak seawal di Mesopotamia dan Tamadun Maya lagi, dengan seorang tokoh dari India yang berasal dari 600 SM bernama Sushruta yang dianggap sebagai “bapa pembedahan dunia”. Namun, sudah tentu perubatan moden dianggap sebagai sebuah bentuk pembedahan yang telah mengalami mprovasi tersendiri sesuai dengan revolusi dunia perubatan itu sendiri.

Contoh lain, hari ini perubatan untuk para penghidap “disorder” dan juga sakit “mental” pun sudah berubah. Pada zaman Uthmaniyah, rawatannya berbentuk seperti dari sudut penggunaan muzik, bunyi alam untuk menenangkan minda. Pernah suatu masa ketika manusia tidak memahami punca penyakit ini, manusia dirawat dengan cara menyedihkan seperti dicucuk dengan eletrik, dan segala cara yang sudah ditinggalkan dunia. Adapun cara pengunaan muzik dan bunyi alam masih digunakan, namun bertambah dengan pengambilan ubat-ubatan dan terapi, sesuai dengan penemuan moden dengan teknologi terkini.

Analogi lain, hari ini kita memiliki telefon bimbit pintar yang membolehkan kita menggunakan pelbagai aplikasi dan pelbagai fungsi. Tetapi kita semua tahu Samsung Galaxy S8 atau iPhone 8 yang kita ada hari ini tidak mungkin akan berada di tangan tanpa penciptaan hatta telefon nokia yang baling ke anjing boleh lari itu sehingga pelbagai jenis model telefon bimbit?

Dan tentu, proses evolusi itu bermula ketika Alexander Graham Bell mencipta telefon lagi seperti mana perubatan zaman moden yang berdiri di atas evolusi dari manusia menemui cara untuk merawat sakit pada seawal zaman Adam lagi. Hari ini kita semua lebih selesa memakai telefon bimbit pintar terbaru kerana lebih memudahkan kerja kita. Perkara yang tidak mampu dilakukan oleh telefon bimbit pada 10 tahun yang lalu, kini adalah perkara biasa.

Sama juga dalam isu perubatan. Perubatan moden yang sendiri adalah evolusi dari zaman silam, dah tentu adalah evolusi perubatan dari zaman Rasululah S.A.W sendiri lalu dengan kombinasi pelbagai penemuan peradaban-peradaban lain di dunia menjadi satu, adalah tetap mencapai sunnah.

Cuma kerana Rasulullah S.A.W hidup di zaman abad ke-7, maka rekod-rekod sejarah tentunya membahaskan tentang perubatan ketika era itu, dan perubatan yang dikenali oleh masyarakat Arab yang hidup di padang pasir dan gurun arabia.

Bukan bermaksud apabila kita membaca catatan tersebut, bermaksud kita harus mengguna pakai apa yang diamalkan oleh Rasulullah S.A.W tanpa mengambil kira faktor geografi, faktor tahap perubatan ketika itu dan mengabaikan penemuan terkini zaman moden.

Nak tahu apa pencapaian zaman moden? Lihatlah ledakan populasi yang berlaku ketika selepas perang dunia ke-2 yang melanda kita. Ya, perkembangan perubatan di seluruh dunia ialah salah satu daripadanya. 24.8 peratus kematian ketika kelahiran pada tahun 1990 menjadi 1.7 peratus pada 2012 dan 0.42 peratus pada 2016 di Malaysia adalah salah satu bentuk perubahan mendadak. Sesuatu seperti ini, adalah tidak wujud pada masa dahulu.

Dahulu, pernah berlaku sebuah wabak yang sangat membinasakan. Diyakini sehingga 70 peratus populasi manusia terbunuh di Eropah dibawa oleh tikus. Ya, wabak penyakit selain peperangan adalah salah satu pembunuh utama masyarakat dunia. Hari ini, wabak itu sudahpun tidak wujud, adapun kalau ia wujud, manusia sudah belajar banyak perkara untuk menghadapinya dengan lebih bersedia sesuai dengan “try and error” yang berlaku dalam sejarah.

Sebab itu salah satu pencapaian hebat sebuah peradaban silam ialah populasi manusia berjaya mencapai 1 juta populasi dalam sebuah kota atau bandar. Faktor-faktor yang mempengaruhinya adalah salah satu daripadanya ialah ilmu perubatan yang sangat menakjubkan yang dimiliki oleh peradaban itu. Dalam waktu silam, hanya beberapa buah kota di dunia yang mencapainya. Baghdad di Tamadun Islam Abbasiyah serta Angkor Thom di Kemboja.

Hari ini, seluruh peradaban dunia mampu mencapai keajaiban yang hanya mampu diangankan oleh para pemimpin zaman-zaman silam, purba, pertengahan dan klasikal dahulu sedang menyapa seluruh dunia. Kerana apa?

Kerana perubatan kita sedang berada tahap tertinggi dalam sejarah, sekaligus ledakan populasi manusia diserata dunia sedang berlaku sehingga masalah yang bakal membayangi kita di masa hadapan adalah tentang “over-population.”

Hentikanlah ajaran sesat “kembali ke zaman nabi dan nenek moyang” sedangkan perubatan dan ilmu pada masa itupun sudah berkembang membentuk perubatan moden hari ini yang kita kenali.

Serius aku tak faham… kenapa ada manusia yang berkeras nak tinggalkan perubatan moden untuk hidup di abad silam yang terbukti lebih banyak membunuh manusia dari zaman moden.


Rashid Al-Ghannouchi -Simbol Kedaulatan Rakyat Dunia Arab?

Tiada siapa dapat meramal malah menjangka bahawa tindakan Buozizi membakar dirinya di hadapan sebuah bangunan kerajaan di Tunisia bakal mengundang suatu fenomena yang akan mengubah struktur geopolitik Arab secara radikal. Fenomena yang dimaksudkan ialah Arab Spring atau juga dikenali sebagai Kebangkitan Dunia Arab. Ia adalah sebuah revolusi rakyat yang tercetus akibat rasa kecewa dan muak rakyat terhadap kepimpinan diktator yang menzalimi rakyat dari pelbagai sudut- dari isu kebajikan hinggalah hak kebebasan.

Kemuncaknya, Buozizi bertindak mengorbankan dirinya sebagai manifestasi kekecewaan rakyat yang sudah bosan dan tidak mampu menahan kepimpinan yang penuh korupsi, rasuah dan penyelewengan. Hasilnya, satu persatu pemerintah kuku besi yang terlampau lama berada di tampuk pemerintahan jatuh. Dimulai dengan kejatuhan Zine El Abidine Ben Ali (Tunisia) kemudian diikuti oleh Hosni Mubarak (Mesir) dan Muammar Ghaddafi (Libya). Bahang Arab Spring juga turut dirasai oleh negara arab yang lain seperti Algeria, Pakistan, Syria, Yaman, Bahrain dan Maghribi.

Di Tunisia, di sebalik keghairahan rakyat yang berjaya menumbangkan rejim Ben Ali, rakyat tidak sabar menantikan kepulangan seorang figura politik yang  diharapkan mampu mendaulatkan suara marhaen- beliaulah Rashid Al Ghannouchi. Beliau merupakan seorang demokrat Islam yang hidup dalam buangan di London selama 22 tahun akibat permusuhannya dengan Ben Ali. Pulangnya beliau ke bumi pertiwi adalah untuk menyemai benih-benih demokrasi yang menjunjung aspirasi rakyat.

Parti Gerakan Islam, Ennahda yang dipimpin Al Ghannouchi telah memenangi Pilihanraya Parlimen pasca Revolusi 2011 dengan memenangi majoriti kerusi (89 daripada 217). Walaupun dengan jumlah majoriti ini Ennahda mampu membentuk kerajaan, namun Al Ghannouchi bertindak membuat persepakatan ‘troika’ dengan parti nasionalis sekular iaitu Congress for the Republic (CPR) dan Democratique pour le Travail et les Libertes (FTDL). Apakah sebab beliau berbuat sedemikian?

Pandangan Al Ghannauchi terhadap demokrasi

Beliau berpandangan bahawa gerakan Islam kini harus membuat suatu anjakan paradigma yang bersesuaian dengan dinamika politik kontemporari. Oleh itu, beliau amat percaya demokrasi merupakan alat paling sesuai bagi umat Islam untuk menerapkan nilai dan prinsip pemerintahan Islam dalam segenap aspek. Al Ghannouchi menekankan pluralisme politik di mana dia menolak pemonopolian kuasa oleh mana-mana parti bagi memantapkan mekanisme check and balance.

Kerana itulah beliau membuat perikatan dengan gerakan kebangsaan bagi mengelakkan Ennahda menguasai keseluruhan kerajaan. Cita-citanya adalah untuk membina Tunisia yang demokratik dan terbuka berbanding imej teokratik atau agama yang konservatif. Malah itulah yang menjadi sebab Al Ghannouchi menolak untuk menjadi calon presiden malah memberikan tempat itu kepada Mousef Marzouq dari CPR.

Terdapat juga pendapat Al Ghannoushi yang amat bertentangan dengan pegangan atau ideologi kebanyakan gerakan-gerakan Islam di dunia arab. Antaranya:

Dengan kejayaan Al Ghannouchi mengubah wajah Tunisia ke arah demokratik, beliau tersenarai antara 100 Individu Paling Berpengaruh Di Dunia oleh majalah Times pada tahun 2012. Al Ghannouchi juga mengambil contoh kepimpinan AKP di Turki dan UMNO di Malaysia sebagai model kepimpinan Islamik yang progresif dan demokratik. Beliau menolak model Negara Islam lain di Timur Tengah kerana kebanyakannya berakhir dengan tragis dan kezaliman yang tiada berkesudahan.

Kini, Tunisia boleh mendabik dada di kalangan negara Arab yang lain kerana kejayaannya menempatkan demokrasi yang membawa kestabilan politik yang sekian lama rakyat dahagakan. Namun disebalik Arab Spring yang menyaksikan regime change yang berlaku, ia memburukkan lagi situasi di negara Arab seperti Libya yang masih tidak mampu menjalankan pilihanraya serta di Syria yang mengalami perang saudara yang paling buruk dalam sejarah mereka. Semuanya berlaku kerana ketamakan kuasa yang memperjudikan nyawa rakyat yang tidak berdosa.

Sebagai pengakhiran, masyarakat arab terutamanya para politikus  harus menginsafi kata-kata Al Ghannouchi yang mengharapkan Arab Spring memberi harapan baru buat umat Islam amnya.

“Tunisia kini adalah demokrasi. Perlembagaan 2014 telah membataskan had ke atas sekularisme yang ekstrim dan agama yang ekstrim.”

Biz bir ummatiz!!

Rujukan

Ahmad Nabil (2016, Oktober 20). Rashid al ghannouchi sebagai demokrat islam. Islamic Renaissance Front. https://irfront.net/post/articles/rachid-al-ghannouchi-sebagai-demokrat-islam/

Here’s how the arab spring started and how it affected the world|history. (2018, may 8). History Channel. https://youtu.be/Fgcd5ZcxDys

Irwan (2015, Januari 10). Peralihan demokrasi dunia arab penuh pergolakan. Berita Harian.

Maszlee Malik (2016). Tatakelola kerajaan yang baik (good governance): gerakan islam dan rashid al ghannouchi. Ulul Islamiyyah Journal. Vol 12. Page 1-19. Universiti Sains Islam Malaysia

Tunisia model demokrasi terpimpin. (2017, Julai 13). Utusan

Artikel dikirimkan oleh Haikal Hazwan untuk The Patriots.